egarenc: Per què estem indignats?\nMilers i milers de ciutadans estan sortint al carrer arreu de Catalunya i de l’Estat espanyol per la indignació que portem a sobre amb el sistema polític. Des d’uns partits polítics que es limiten a representar els interessos de les entitats financeres i els mercats internacionals a una crisi econòmica brutal fruit d’aquesta mala gestió. De l’allunyament de la classe política a un bipartidisme i un sistema que impedeix l’ascens de noves idees i maneres de fer que canviïen les coses. Per això, aquí intentem recollir alguns dels motius de la nostra indignació, perquè ningú ens manipuli i intenti dir que no tenim raons per indignar-nos o que només som quatre antisistemes:\n- Sobrerepresentació dels dos partits grans a causa de les circumscripcions provincials. El sistema de fragmentació en l’elecció de diputats fa que els vots als partits petits (aquells que no són els dos grans) no serveixin per a res a moltes províncies. Per exemple, a la província de Teruel es reparteixen 3 escons. En les eleccions generals de 2008 el PSOE va quedar-se amb 2 diputats (amb el 44% dels vots) i el PP amb 1 (amb el 40%); els vots al tercer partit, que van ser un 9% del total, no van servir absolutament per res, es van quedar sense cap escó i la veu de les més de 7.000 persones que van triar aquest altre partit es va quedar sense cap mena de representació.\n- El vot en blanc beneficia els partits grans. Votar en blanc o quedar-se a casa no serveix per canviar absolutament res, només els dóna més representació i poder als partits grans establerts. Un vot de càstig es converteix en un vot a l’establishment.\n- Realment beneficia el sistema de llistes obertes la democràcia?\n* Per una banda, les llistes obertes permeten votar aquelles persones d’un partit que s’avinguin amb les nostres idees sense donar el vot a una llista que pot incloure des de corruptes, imputats o algú amb qui no es comparteixi la ideologia.\n* D’altra banda, un sistema així, personalitza molt la política i afavoreix aquelles persones que tenen una capacitat per promocionar-se superior, aquells que tenen més diners per gastar en publicitat i influència en els mitjans de comunicació. En definitiva, els que tenen una empresa o un poder econòmic que els ajuda a donar-se a conèixer, amb tots els lligams que establirà amb aquesta abans i després d’aconseguir poder. En canvi, una persona que pot tenir unes idees genials, sòlides i concretes, però no tenir uns diners al darrere per donar-se a conèixer i mai arribarà a la majoria de la població. En una societat totalment en xarxa pot ser útil, però actualment encara els mitjans de comunicació de masses són els que construeixen la realitat per la gran majoria de la població.\n- La llei de blocs electorals discrimina qualsevol opció d’entrada de partits extraparlamentaris a l’escenari polític. S’imposa als mitjans de comunicació públics i privats que només s’emetin les notícies referides als partits que tenen representació i amb un temps limitat al nombre de vots, en comptes de prioritzar la importància d’allò que es diu o les altres opcions polítiques.\nPreeminència del sistema financer al sistema polític\n- Des de fa molts anys, les grans fortunes tenen instruments financers per evitar pagar impostos. Un d’aquests són les SICAV, les quals són utilitzades per milionaris com Koplowitz, Amancio Ortega (ZARA), Josep Lluís Núñez, entre d’altres, paguen únicament un 1% d’impostos per les seves fortunes. D’altres, com Fernando Alonso, el 4t esportista millor pagat del món, està nacionalitzat a un paradís fiscal (Suïssa) i pot desviar perfectament els impostos i evitar de pagar-los a Espanya.\n- Una de les excuses preferides per la classe política actual per fer ajustos pressupostaris i reformes que van en contra dels drets laborals i econòmics que havíem adquirit, és la pressió fiscal dels mercats. Un sistema democràtic, triat per la gent, hauria d’estar per sobre, en tot moment, dels interessos d’uns “taurons” financers que són, precisament, els mateixos que han fet esclatar la crisi financera. Aquells que van provocar el crack del Lehman Brothers, ara mateix continuen en els seus llocs de poder, impunes, i dictant les mateixes receptes que en han estat les causes de la crisi. A més a més, cap dels responsables de la crisi financera, ha estat ni empresonat ni jutjat. Per exemple, l’Agència de ratificació Moody’s, va ser la principal culpable de crear una bombolla immobiliària i financera, que després ha esclatat i no els ha esquitxat gens. L’Agència Moody’s continua sent qui dicta les inversions financeres arreu del món i els ajustos d’allò que ells van crear els estem patint tots els que no hi teníem res a veure.\n- Els estat s’han dedicat a donar diners als bancs que han quebrat sense fer-se amb la gestió. Aquells directors que van portar el seu negoci (banc o caixa) a la ruïna han estat rescatats amb els diners de tots, es van repartir primes i jubilacions multimilionàries entre els responsables de tot això, i a més a més, són els causants que ara no hi hagi crèdit per iniciar noves activitats econòmiques. L’Estat ha intervingut entitats financeres però les ha deixat la seva salvació en mans dels mateixos que les van portar a la ruïna , i no cal dir, que quan aquestes entitats tenen beneficis, no tornen de cap de les maneres a l’Estat.\n- A més a més, a Espanya, si hi havia un tipus d’empresa i entitat financera que estava obligada a invertir part dels seus beneficis a la societat (les caixes), s’està obligant que es transformin en bancs, i així, quan es reparteixin beneficis, només aquells que tenen accions guanyin diners.\n- La concentració de caixes i bancs (tots els processos d’unió de caixes com Unnim o la fusió entre La Caixa i Caixa Girona) fa que aquestes entitats cada cop tinguin més poder. Si abans quebrava una petita entitat financera, la societat en general no se’n ressentia. Ara, com que es concentra tots els diners en poques mans, l’Estat no es pot permetre deixar-les caure, és el fenomen dels bancs sistèmics. Uns bancs que si peten posen en perill mortal tot un país, i això provoca que els governs elegits democràticament hagin d’acotar el cap i acceptar allò que exigeixen. Se substitueix la democràcia parlamentària per una aristocràcia financera a l’hora de prendre decisions.\n- Occident ha comès l’error de posar per davant el dret dels mercats financers a cobrar els interessos dels seus prèstecs als drets fonamentals reconeguts en la Constitució com el dret a l’habitatge, a la sanitat i a l’educació, entre d’altres.\nDesnonaments i habitatge\n- Els estats han rescatat bancs i caixes de la fallida però no estan protegint en cap moment els ciutadans que no poden enfrontar-se a la hipoteca. Als ciutadans que no poden pagar la hipoteca ens prenen les cases i no ens perdonen el deute; ens obliguen a viure en la misèria durant tota la vida. En canvi, quan es tracta d’una entitat financera, els rescaten i els deixen continuar repartint beneficis. A més a més, les possibilitats dels joves d'accedir a un habitatge són totalment nul·les.\nNo només aquestes són les causes de la nostra indignació. Un model econòmic deficient ha basat el creixement a Espanya en la construcció i en la bombolla immobiliària, no s’ha invertit en coneixement ni educació; només s’han abaixat els impostos a les grans fortunes i a les grans empreses en temps de creixement econòmic. Tampoc s’ha invertit en les universitats i s’han adaptat al model de Bolònia, que a la pràctica suposa la pràctica obligació de gastar-se una quantitat de diners no assumible per tothom per aconseguir un post-grau.\nI més i més coses que s’han anat fent malament i han provocat que l’any en el qual hi ha més súper-rics al món, segons la revista Forbes, la classe baixa i empobrida creixi arreu d’occident. Ens estan empenyent a un món dual on els rics cada cop ho són més i de pobres cada cop n’hi ha més.\nNo ho volem, no estem disposats, volem democràcia real al servei de la gent i per això prenem el carrer.\nIndignem-nos! Prenem el carrer!\nAlbert S. Carmona i Mireia Biel\nPosted by Albert S. Carmona at 16:23\nHelena Roura 20 May 2011 at 18:31\nSi no l'heu vist ja, aneu a veure el documental INSIDE JOB. Molt interessant i alhora indignant.\nM'heu motivat encara més a sortir avui al carrer a dir PROU!\nVida política vs Vida familiar\nJordi Ausàs, l'arrel i l'escorça


L’Assemblea General de Col·legiats està formada per tots els col·legiats que integren el Col·legi i es reuneix amb caràcter ordinari dues vegades l’any. En aquest apartat podeu consultar la documentació referent a les últimes assemblees (convocatòria i ordre del dia, actes provisionals i/o definitives, documentació complementària, etc.). Per accedir-hi cal que us identifiqueu amb les vostres dades de col·legiat.


NO retalleu la Cultura! MANIFESTACIÓ 21 de març de 2011 Barcelona - dia a dia de l'aavib\nHome » Alertes » Convocatòries » Notícies » NO retalleu la Cultura! MANIFESTACIÓ 21 de març de 2011 Barcelona\nAlertes Convocatòries Notícies\nNO retalleu la Cultura! MANIFESTACIÓ 21 de març de 2011 Barcelona\n5. La retallada obligarà a augmentar el preu de les entrades a espectacles, concerts i exposicions i limitarà —d'aquesta manera— els drets culturals d'accés universal a la Cultura recollits al nostre Estatut d'Autonomia.\nS’ha editat un blog on recollir les adhesions i trobar tota la informació, alhora ho podeu seguir per diferents elements de les xarxes socials:\nTema: Alertes, Convocatòries, Notícies


BIOGRAFIA - Josep Joan Moreso (UPF)\nJosep Joan Moreso (Tortosa, 27 de març 1959). Rector de la Universitat Pompeu Fabra (2005-2013) és Catedràtic de Filosofia del Dret des de 1996. Llicenciat i doctor en Dret per la Universitat Autònoma de Barcelona -premi extraordinari en ambdós casos- ha exercit la seva tasca docent a la Universitat Autònoma de Barcelona (1988-1995); la Universitat de Girona (1996-2000) i la Universitat Pompeu Fabra (2000-2005).\nAbans d'esdevenir Rector de la UPF, fou vicerector de Professorat i de l'Espai Europeu d'Ensenyament Superior de la UPF. L'octubre de 2010 fou investit doctor honoris causa per la Universitat de Valparaíso, a Xile, per la seva trajectòria com a acadèmic i jurista. Des de 2013, és president d'AQU Catalunya.\nAccedeix a la documentació com a rector.\nMés informació sobre les publicacions científiques:\nORCID-ID | My ResearcherID (Web of Science) | Google Scholar | Scientific output\nTrajectòria acadèmica i línies d'investigació\nEl camp d'investigació de JJ. Moreso dins la filosofia del dret se centra en l'estudi de l'estructura i la dinàmica dels sistemes jurídics i les contribucions de la lògica deòntica en aquest àmbit. La seva línia de treball actual, l'estudi dels fonaments filosòfics de la Constitució ha culminat amb la recent publicació de Constitución. Modelo para armar (Marcial Pons, 2009).\nEn el seu recorregut acadèmic, JJ. Moreso ha realitzat estades de recerca a la Universidad de Buenos Aires (1990), el Balliol College de la University of Oxford (1995) i la Università di Genoa (2000). També ha exercit com a professor visitant a diverses universitats europees, ha dirigit un gran nombre de tesis doctorals i ha esdevingut l'investigador principal d'un grup de recerca consolidat amb una llarga trajectòria de finançament competitiu per projectes.\nEn l'actualitat, JJ. Moreso és membre del Tampere Club -una associació internacional dedicada a l'estudi dels problemes de la democràcia a l'actualitat-, editor de la revista Doxa i membre del comitè científic de les revistes especialitzades Ragion Practica (Itàlia) i Isonomía (Mèxic).\nCàrrecs de direcció i gestió\nEl seu interès i vocació per la universitat pública han conduït el doctor Moreso a ocupar diversos llocs de responsabilitat institucional a totes les universitats en què ha format part, sempre en l'àmbit de l'ordenació acadèmica. Així, va exercir com a Vicedegà d'Ordenació Acadèmica de la Facultat de Dret de la UAB (1990-1992) i, posteriorment, com a delegat del vicerector d'Ordenació Acadèmica per al Tercer Cicle a la mateixa universitat (1993-1994). En el seu pas per la Universitat de Girona, va ocupar el càrrec de Vicedegà d'Ordenació Acadèmica (1996-1998) i va exercir com a Director del departament de Dret Privat (1998-2000).\nLa seva entrada en la gestió de la UPF es va produir com a Vicerector de Professorat i de l'Espai Europeu d'Ensenyament Superior durant el rectorat de Rosa Maria Virós (2001-2005), càrrec que li va comportar un ampli coneixement sobre el nou marc comú europeu i sobre el funcionament de la Universitat.


Josep Carreras, amb la soprano Anna Netrebko i el baríton Erwin Schrott, actua a Ginebra contra la leucèmia. | Fundació Josep Carreras contra la Leucèmia\nJosep Carreras, amb la soprano Anna Netrebko i el baríton Erwin Schrott, actua a Ginebra contra la leucèmia.\nEl proper diumenge 20 de gener Josep Carreras oferirà un recital en el Victoria Hall de Ginebra a benefici de la Fundació contra la leucemia que duu el seu nom i de l’ ‘Anna Netrebko and Erwin Schrott for Kids’, una organització sense ànim de lucre d’ajuda sanitària a nens. Josep Carreras, juntament amb la soprano rusa Anna Netrebko i el baríton Erwin Schrott, interpretarà un ampli repertori amb peces de compositors catalans, francesos i italians, entre d’altres. En aquest espectacle solidari també participarà la Gstaad Festival Orchestra, conduïda pel Mestre David Giménez.\nLa marca suïssa de rellotgeria i joieria Chopard patrocina aquesta vetllada solidària. L’aportació de Chopard serà íntegrament destinada a la Fundació Josep Carreras contra la leucèmia i a l ‘Anna Netrebko and Erwin Schrott for Kids’. La marca Chopard i la Fundació Josep Carreras mantenen una estreta relació des de la creació de l’entitat. El Sr. Karl Scheufele i la seva família, propietaris de Chopard, han donat suport a la lluita contra la leucèmia des del primer moment organitzant concerts benèfics, creant productes solidaris i0 participant activament en altres actes. Chopard també va donar suport a la creació de les Fundacions Internacionals Josep Carreras a Ginebra (Suïssa) i Munich (Alemanya) en l’any 1991 i 1995, respectivament.\nGràcies a recitals com aquests, la Fundació Josep Carreras pot continuar duent a terme la seva tasca: fomentar la recerca científica, trobar donants de medul·la òssia o de sang de cordó umbilical pels pacients que no disposen d’un familiar compatible, oferir infraestructures per a centres hospitalaris i prestar serveis socials a les famílies que no disposen de recursos econòmics. Tot això per aconseguir algun día el seu objectiu: que la leucèmia sigui una malaltia curable en tots els casos.\nPàgina web actualitzada 27/10/2021 12:49:35


Pey Resort, informació i reserves | Esquiades\na 20.4 km de Port Ainé\nQuan vols viatjar al Pey Resort?\n8 Anibal Va viatjar amb amics Va viatjar a març de 2022 Mola l'atenció de recepció , la qualitat de les tovalloles i roba de llit i un servei de neteja genial !!\n8 Silvia Va viatjar en parella Va viatjar a febrer de 2022 L'esmorzar força bé, el llit de matrimoni eren dos individuals (una molt còmoda i una altra no) i l'aigua de la dutxa tenia força potència.\nS'escolta tot el que passa als passadissos ia les habitacions del voltant, sobretot la cisterna. L'esmorzar comença una mica tard.\n8 Jesus va viatjar sol Va viatjar a febrer de 2022 Relació caritat/preu No té servei de restauracio\n8.8 Adrian Alejandro Va viatjar en parella Va viatjar a febrer de 2022 Personal Amable, sempre disposats a ajudar.\n7.6 Teresa Va viatjar amb amics Va viatjar a febrer de 2022 -La ubicació -Suficient i correcte si vas per esquiar. -No baixava l'aigua molt calenta de la dutxa. -Una mica de fred a l'habitacio. -El coixi molt incòmode i les vanues molt primes i velles.\n6 Xavier Va viatjar en parella Va viatjar a gener de 2022 Aquesta força net, el noi de manteniment molt amable\nL'habitació estava força freda en arribar divendres, vaig haver de purgar el radiador i en tornar de sopar estava una mica millor, però temperatura baixa durant la nit. Estava igual de freda el dissabte en arribar de pistes i vaig haver de trucar a manteniment, el noi super amable, em deixo un radiador d'aire per poder passar la nit i encara sort perquè sinó una altra nit de fred. L'esmorzar bastant just pel preu de l'hotel, ja que fa 15 dies vaig estar a Condes del Pallars pel mateix preu i l'esmorzar molt millor, a part teníem accés a l'spa, i aquí al Pey no vam poder entrar ni a la sauna, ni gimnàs ni piscina perquè només és exterior i no ho posava al moment de fer la reserva. Per això tot bé.\n10 Vidente Va viatjar amb amics Va viatjar a gener de 2022 Excel·lent hotel per anar a esquiar Una passada\n7.3 Manuel va viatjar sol Va viatjar a gener de 2022 Personal excel·lent, molt bona ubicació, hotel molt correcte.\nCalefacció insuficient a la meva habitació\n9.6 Maria Va viatjar en família Va viatjar a gener de 2022 Està molt ben situat, les habitacions estan força bé.\nLes campanades d'una església propera\n9.6 Carolina Va viatjar en família Va viatjar a gener de 2022 Que des d'esquiades no ens informessin que les habitacions triples eren dobles amb plegatí.\n5.7 Raquel Va viatjar en família Va viatjar a abril de 2022\n5.5 Ana Va viatjar en parella Va viatjar a març de 2022\n10 Marc Va viatjar amb amics Va viatjar a febrer de 2022\nPreguntes freqüents sobre Pey Resort\nOn puc aparcar a Pey Resort?\nSi t'allotges a Pey Resort tens aquestes possibilitats d'aparcament (sota disponibilitat):\nTé connexió wifi Pey Resort?\nPey Resort ofereix Wi-Fi gratuït en tot l'hotel.\nPuc allotjar-me amb mascota a Pey Resort?\nA Pey Resort s'admeten mascotes (prèvia petició i de pagament directe a l'hotel). Consulta les condicions.\nHi ha bressols per a nens a Pey Resort?\nPey Resort disposa de bressols de pagament directe en hotel (sol·licita-ho abans d'iniciar el teu viatge).\nQue puc fer a Pey Resort?\nL'Pey Resort disposa de les següents activitats (algunes poden ser de pagament).\nHi ha piscina a Pey Resort?\nSí, Pey Resort té piscina (aquest servei pot ser de pagament) Aquí tens més info sobre la piscina i altres instal·lacions.\nHi ha calefacció a Pey Resort?\nSí, Pey Resort té calefacció a les zones comunes.\nHi ha bar a Pey Resort?\nSí, Pey Resort té bar.


Reproducció d'un llarga vista envellit\nPreciosa rèplica d'un llargavista antic, fabricat en bronze, amb tractament especial. Inclou caixa de fusta folrada a l'interior, amb inscripció d'àncora. Un cop estès el llargavista té una longitud de 38 cm. Funciona perfectament però el seu ús ha de ser exclusivament decoratiu.\nLlarga vista envellit cuir\nPer Client N. el 09 Dec 2017 (Llarga vista envellit 14'') :


Sota aquest marc, l'any 2009 naix el Projecte Aporta amb l'objectiu de fomentar la cultura de la reutilització de la informació del sector públic i difondre el seu valor social i econòmic. Aporta es desenvolupa d'acord a les pautes marcades per l'estratègia de desenvolupament de l'economia i de societat digital del Govern d'Espanya, en 2009 el Pla Avanza i a partir de 2011 l'Agenda Agenda Digital per a Espanya .\nEls objectius d'aquesta iniciativa nacional inclouen fomentar una cultura favorable a l'obertura de dades públiques, a través del portal datos.gob.es ; facilitar que les administracions realitzen aquesta obertura i impulsar el mercat de la reutilització de la informació pública.\ncal destacar que les actuacions realitzades en el marc del Projecte Aporta compleixen amb les directrius del World Wide Web Consortium (W3C), organisme encarregat de vetlar pel desenvolupament d'estàndards oberts, lliures i interoperables.\nFins a aqueixa data, aquesta plataforma alberga 2.569 conjunts de dades de més de 100 organismes de l'administració central, autonòmica i local; oferint eines que permeten la federació i sincronització efectiva d'altres catàlegs open data existents a Espanya.\nL'engegada a l'octubre de 2011 del Catàleg d'informació pública reutilitzable albergat en el portal datos.gob.es , equiparable als portals Open Data existents en els països més avançats, permeten consolidar dia a dia la comunitat datos.gob.es donant cabuda a ciutadans, empreses i administracions.\nL'objectiu del catàleg és facilitar als ciutadans i empreses la identificació i accés dels conjunts de dades disponibles en el portal datos.gob.es per a afavorir, d'aquesta manera, la reutilització d'aquesta informació.\nEl Catàleg ha sigut guardonat per la plataforma LAPSI al gener de 2012 com el portal més amigable d'informació pública de la Unió Europea.\nPer a assegurar el compliment de la normativa vigent en matèria de reutilització, el Projecte Aporta ve oferint, des d'octubre de 2012, suport i assessorament RISP a organismes públics , tant de forma telemàtica com a presencial. A través d'aquest servei, s'han atès més d'1.500 consultes i s'han realitzat 120 visites presencials en les quals s'han resolt dubtes de caràcter operatiu i tècnic.\nDes del seu el llançament l'any 2009, el Projecte Aporta porta organitzant diversos esdeveniments i conferències per a fomentar la cultura de reutilització d'informació pública a nivell nacional. Anualment s'organitza una trobada dirigida al sector públic i privat; referent en el sector open data a nivell nacional. El passat 14 de gener de 2014 va tenir lloc la seua quarta edició sota el títol Trobe Aporta: El valor de les dades obertes i fòrum sectorial turisme. L'esdeveniment va reunir a més de 200 professionals i les seues sessions van tenir com a objectiu l'intercanvi d'experiències relatives a l'obertura de dades públiques i la seua reutilització en pro del desenvolupament de negoci i l'augment de la transparència en les polítiques públiques.\nEn el marc del projecte Aporta s'engega al juny de 2013 el fòrum de col·laboració públic-privat per a impulsar la cooperació en el marc de la reutilització de la informació del Sector Públic (Fòrum CPP-RISP). Amb la participació dels ministeris d'Indústria, Energia i Turisme i d'Hisenda i Administracions Públiques, així com diverses entitats i associacions vinculades al sector tecnològic, es treballa de forma conjunta en el disseny d'un entorn global viable d'accés a les dades públiques de cara a la seua reutilització, facilitant obtenir dels mateixos tot el seu potencial valor econòmic i social.


Especialistes en les millors experiències a Catalunya\nSi per alguna cosa ens coneixen és per ser experts en Catalunya. Com que volem que en gaudeixis tant com nosaltres, et posem a un clic un munt d'experiències que podràs comprar des del sofà de casa. Benvingut a l'Experience Catalunya.\nPasseja per l'interior d'un volcà, visita l'obra de l'estudi RCR a la Garrotxa i Palamós de la mà d'un arquitecte, observa els estels en un dels millors cels en condicions lumíniques d'Europa o recorre el litoral de les Terres de l'Ebre en caiac i practicant snorkel. Aquestes són algunes de les propostes que hi pots reservar.\nVolem que aprofitis al màxim el teu temps lliure i sobretot amb la teva gent. Et proposem experiències per viure Catalunya amb nens, en parella, amb els amics... perquè sabem que t'agrada fer coses diferents segons amb qui viatges.\nVisita l'Experience Catalunya i reserva la teva pròxima aventura.\nVolem que gaudeixis del teu temps lliure a Catalunya: compra ara la teva experiència.\nL’ABC que no et pots perdre\nEl paisatge, la gastronomia i la cultura són alguns dels elements que més identifiquen Catalunya. Et proposem un munt d'experiències perquè no et perdis cap detall de l'essència catalana.\nEl Catalunya Bus Turístic et descobreix el món surrealista de Dalí a Figueres i la ciutat de Girona\nSecrets del FC Barcelona\nUn tour on descobriràs els secrets del FC Barcelona mentre camines pel centre històric de la ciutat\nEl company de viatge\nSaps que qualsevol sortida és diferent segons qui t'acompanya. Ni millor ni pitjor, simplement diferent. Escull experiència d'acord amb el teu company de viatge perquè el resultat sigui més gratificant.\nBarranquisme a la Riera de Merlès\nGaudeix del senderisme i el barranquisme a Catalunya en els Pirineus Catalans\nSou una família de detectius?\nDesxifra els enigmes del Poble Espanyol en una gimcana i poseu-vos a prova com a investigador\nTaller familiar de pa de pessic\nT'agradaria fer un taller de cuina amb tota la família? Dissabte 7 de març aprendrem a fer pa de pessic. Us hi esperem!\nLa cultura parla\nLa millor manera de conèixer un poble és a través de la seva cultura. A Catalunya no només parlen les pedres: el patrimoni industrial, els museus, les festes populars, la gastronomia... Tot són expressions d'una identitat cultural que et proposem conèixer de la mà de l'Experience Catalunya.\nLa Tortosa Templera - Cultura catalana\nVisita guiada i caracteritzada per la Tortosa Templera\nTrobem per a tu experiències singulars\nT'has plantejat mai pujar a dalt d'un tractor i aprendre a fer-lo anar? T'agrada tant el cava que t'encantaria poder oferir als teus convidats el teu propi cava? Gaudeixes del golf i el voldries combinar amb tastos de vins? A l'Experience Catalunya podràs escollir les propostes més singulars per gaudir de Catalunya.\nArt i vins en família\nMas Blanch i Jové és un petit celler integrat a la muntanya i dissenyat pel pintor Josep Guinovart on trobareu vins ecològics d'autor. El celler aposta per l'art i té una sala d'exposicions enmig de La Vinya dels Artistes, que disposa d'una zona d'esbarjo per a infants.\nLes bombolles del cava\nSi tens curiositat per saber d’on provenen les bombolles del cava, entendre què expliquen les etiquetes i quins sentits fem servir en un tast, el Celler de Cal Feru et proposa una activitat familiar diferent per endinsar-te en el món del cava.\nkeyboard_arrow_down Propostes (531)\nCarrerHermenegild Clascar2Vilafranca del Penedès08720\nhttp://www.sagaroexperiences.com info@divedifferent.com 650 838 209\nPlatjade Sant Pols/nSant Feliu de Guíxols17220\nBanana bus + caiac\nWater Sports Centre ofereix una passejada en caiac i una sortida en banana bus per gaudir d'un dia a la costa de Calella.\nhttps://bcnshop.barcelonaturisme.com/shopv3/ca/product/213/barcelona-walking-tours-gotic.html reservas@barcelonaturisme.com 932 853 832\nRuta a peu pel barri Gòtic, el nucli més antic de la ciutat de Barcelona. Una excursió plena d'encant i història per descobrir restes romanes i palaus medievals al cor de la Ciutat Comtal, part de la seva cultura i llegat.\nCiclisme entre vinyes del Penedès des de Barcelona\nProposta de tot un dia o mig dia al Penedès pels amants de la bicicleta, el vi i el paisatge. Una forma sostenible de descobrir la zona i endinsar-se en els sabors dels seus vins i caves.\nkeyboard_arrow_down Recursos (532)\nExcursió en bicicleta per la natura (© )\nDues joves observant les vinyes (© )\nDues joves en un entorn ric en patrimoni cultural (© )\nGandules a la terrassa de la piscina. Hotel Sarcotel Ciutat de Montcada. (© Sercotel Hotel Ciutat de Montcada)


El PP rebutja una moció que volia evitar la construcció de la universitat\n08 maig 2021 00:26\nJ.N. | 02 desembre 1998\nL'equip de govern de l'Ajuntament de Llucmajor (PP-ASI), rebutjà dilluns en sessió plenària dilluns una moció presentada pels grups de l'oposició (PSOE i PSM) a través de la qual s'instava la Sala a no permetre la construcció d'una universitat privada al terme.\nEl regidor d'Urbanisme, Joan Jaume, explicà que el PP es manifestà en contra de la proposta que havia de «ser coherent amb les decisions preses temps enrere».\nAquestes decisions es remunten a l'any 1995 quan el promotor, Javier Cabotà, presentà el projecte a la Sala i aquesta demanà l'interès social d'aquests terrenys. Finalment l'interès fou denegat per la Comissió Insular d'Urbanisme perquè la parcel·la estava classificada com a sòl rústic.\nAra amb la revisió del pla general els terrenys es reclassificaran com a urbanitzables. Aquesta darrera passa fou especialment criticada pels grups de l'oposició. El portaveu del PSM, Antoni LLompart, assegurà que «la reclassificicació ben segur vulnera tota normativa, i aquest projecte és una il·legalitat manifesta del PP».\nPer part del PSOE, Antoni Garcies també es mostrà molt crític, i increpà el Partit Popular perquè «la reclassificiació dels terrenys es fa sense un projecte seriós que avali la seva viabilitat».


Sis visites comentades per l'autora de l'exposició “Terra Blava” a Castell d'Aro - Diari digital de Ràdio Platja d'Aro\nSis visites comentades per l’autora de l’exposició “Terra Blava” a Castell d’Aro\nLourdes Fisa exposa fins al 8 de maig, en el Castell de Benedormiens, els caps de setmana i festius, d’11 a 13 h i de 17 a 20 h\nL’autora de “Terra Blava”, Lourdes Fisa, exposa fins al segon diumenge de maig a Castell d’Aro, una selecció de 52 obres pictòriques que recorren diverses de les seves etapes i temàtiques a partir de dos elements simbòlics: la terra i l’aigua.\nLa mateixa artista ofereix, a partir d’aquest cap de setmana, unes visites comentades als assistents. N’ha programat els diumenges 24 d’abril i 8 de maig a les 12 h, i els dissabtes 30 d’abril i 7 de maig a les 12 i 17 h. No cal reserva prèvia per assistir a les visites i estan obertes a tothom.\nA “Terra Blava”, Lourdes Fisa, ens presenta la seva obra des d’un enfocament transversal. A banda de les sessions guiades, la mostra es pot visitar els caps de setmana i festius, d’11 a 13 h i de 17 a 20 h.\nLourdes Fisa (Corbera de Llobregat, 1964), va iniciar la seva formació a l’Acadèmia Sanvicens de Barcelona, es va llicenciar en Belles Arts a la Universitat de Barcelona en l’especialitat de gravat i estampació i va ampliar estudis a Alemanya, Anglaterra i als Estats Units.\nL’any 1922 va instal·lar el seu estudi a Manresa, on viu i treballa amb una obra construïda amb tècniques híbrides entra la pintura, el gravat i la instal·lació tot explorant la transformació de la matèria, el color, l’espai i la llum. En l’àmbit expositiu es va estrenar el 1989 i de llavors ençà ha realitzat més de 50 mostres individuals i més de 80 de col·lectives tant a escala nacional com internacional. Ha rebut diversos guardons i les seves obres estan presents a diverses institucions.\nDe la mostra i de l’artista escriu el crític d’art, Alexande Roa Casellas en la presentació de la mostra: “L’artista pren dues grans línies del seu treball com a nucli de la mostra: la terra, d’una banda, i de l’altra l’aigua. Es tracta de dos elements simbòlics, però també sensorials que vertebren sobretot la seva sensibilitat pictòrica. I és que entre la calidesa i solidesa contundent de la terra i la fluïdesa de l’aigua, l’obra de Fisa s’estén en el temps com una constant exploració plàstica que investiga conceptes relatius a la naturalesa i també a la humanitat: la fragilitat, la fortalesa, el dolor, la llum, el viatge, el moviment, entre d’altres. El nucli de l’obra presentada, així com de la trajectòria de l’artista, se centra en un treball de l’abstracció que beu de certes qualitats matèriques de la pintura informalista o de l’expressionisme abstracte, però incorpora elements de la seva formació com a gravadora, que sempre ha continuat treballant en menor o major mesura fins avui. L’utilitza com a tècnica principal però també com a tècnica de base damunt la qual incidir amb la pintura”.\nEncara hi afegeix: “la mixtura de tècniques és quelcom que ha anat aplicant amb naturalitat, emprant-les com un instrument d’exploració de l’estil i de la forma, que al capdavall són la matèria expressiva principal a les quals s’entrega. Si prenem per exemple aquesta influència de l’informalisme com a referència per a analitzar la seva obra, de seguida trobarem que d’informalista en té ben poc, ja que tot el seu recorregut estètic mostra una tendència a l’ordenament, a cert retrobament de la geometria que s’imposa malgrat l’expressivitat i la gestualitat perseguides en l’atac de la superfície. És com si Fisa partís d’un impuls intacte i essencial que després necessita endreçar lleugerament, ubicar en un espai. Precisament, aquesta endreça és la que dona força a l’expressió i al gest; d’altra manera, ens trobaríem davant d’un exercici de mera inundació sense connexió entre l’acte creatiu i la mirada. L’artista és conscient que cal, per bé que intuïtivament, establir un pont entre l’energia creativa i la mirada del receptor. L’obra, en definitiva, té com a objectiu aquest diàleg”.\nPrevious Previous post: Acord per patrocinar el MASSI TACTIC UCI Women’s Continental Team\nNext Next post: 25.000 dòlars en el tercer ITF Platja d’Aro 365 del mes de maig


Palamós proposa fomentar la reutilització mitjançant activitats mediambientals - El Gerió Digital\nS'han programat al llarg d'aquest hivern\nAquest proper dilluns 13 de febrer l’Àrea de Medi Ambient de l’Ajuntament de Palamós obrirà una nova edició del cicle d’activitats gratuïtes que promouen els valors naturals i ambientals que fomenta el municipi. Sota el nom “Aquest hivern...reutilitzem!”, la proposta permetrà als seus participants conèixer de primera mà activitats i projectes relacionats amb la importància de seguir reduint el volum de deixalles que es generen i de potenciar el seu reciclatge.\nEl calendari de les activitats programades s'iniciarà dilluns vinent amb l'obertura de l'exposició "La segona vida de la roba i la sostenibilitat global", que es podrà veure fins al 24 de febrer a la biblioteca municipal "Lluís Barceló i Bou" (pl. dels Països Catalans).\nAquesta mostra ha estat creada per Humana Fundación Pueblo para Pueblo, que promou des del 1987 la segona vida de la roba amb una finalitat social, gràcies a la col·laboració de milions de donants anònims i de milers d’ajuntaments i empreses. La preparació per a la reutilització del tèxtil usat i la seva posterior valorització permeten impulsar un model d’economia circular, facilitant la generació de fons per a la cooperació al desenvolupament i el suport local, afavorint el desenvolupament sostenible.\nAquesta exposició descriu, mitjançant plafons explicatius, els avantatges i les diferents vessants d’aquest procés de gestió de l’última part del cicle de la roba i com, amb un gest senzill, es genera una cadena de valor que contribueix a la sostenibilitat del planeta.\nPresentació del llibre "Residu zero a casa"\nLes propostes del programa “Aquest hivern...reutilitzem!” seguiran el dimecres dia 15 de febrer, amb la presentació del llibre "Residu zero a casa", de Bea Johnson, la qual explica el seu sistema per reduir a la mínima expressió la generació de residus.\nL'obra és una guia detallada per a adaptar-se a una nova manera de viure, explicant com gestionar la cuina i les compres, quines robes usar, com netejar la llar, quins productes higiènics usar, i com minimitzar els residus.\nL'acte de presentació del llibre de Bea Johnson s'iniciarà a les 19 h i serà a càrrec de la traductora d'aquest treball, Esther Peñarrubia.\nEl programa també inclourà la part més participativa amb la realització de diversos tallers. El primer tindrà lloc el dissabte 4 de març, a les 10 h, a la finca municipal de Can Pere Tià. En aquesta ocasió serà dedicat a l'elaboració de sabó artesà mitjançant l'aprofitament d'oli de cuina usat.\nLa segona de les propostes participatives es durà a terme l'11 de març, a les 10 h, a la seu de l'Àrea de Medi Ambient (c/ de Dídac Garrel i tauler, 10 - 1r pis, galeries Carme) on els participants tindran la possibilitat de treballar la impressió de fotografies directament sobre fusta reciclada. El darrer taller programat es realitzarà el 18 de març, també a les 10 h, i a l'Àrea de Medi Ambient, on es duran a terme creacions artístiques mitjançant la utilització de samarretes reciclades.\nConcurs Instagram #hivernpalamos2017\nTotes aquestes activitats s'arrodoneixen amb un concurs Instagram que amb el hashtag #hivernpalamos2017 proposa capturar el millor moment de l'hivern de Palamós. La proposta ja ha publicat les bases al Facebook Natura Palamós i està dotat d'un fantàstic premi.


El Mallorca vol començar la lliga amb tan bons resultats com l'any passat\n20 setembre 2021 14:24\nStankovij es mostrà optimista amb les possibilitats de l'equip després del joc exhibit davant el Barça\nVictòria Amengual | 29 agost 1998\nHéctor Cúper no dóna relax als seus jugadors i ahir els va tornar a fer entrenar durant quasi dues hores a la gespa de Son Bibiloni. A la sessió d'entrenament els jugadors, a més d'exercicis físics, assajaren algunes jugades tàctiques d'atac.\nEl tècnic argentí vol un bon resultat demà a El Helmántico, un estadi que porta mals records al Mallorca per ser l'escenari on va perdre l'ascens fa algunes temporades. Després de l'entrenament, Cúper va parlar durant un quart d'hora amb els seus homes per donar-los les últimes instruccions abans del darrer entrenament d'avui.\nLauren va abandonar el terreny de joc una mica coix, tot i que afirmà que «només ha estat una pilotada a la cama i no és res greu. Diumenge estaré en condicions de jugar».\nEn referència al partit, Stankovic es mostrà optimista respecte a les seves possibilitats «després d'haver jugat tal com ho vàrem fer davant el Barcelona» i destitjà «fer tan bon inici de campanya com l'any passat, tot i que serà un partit difícil perquè tothom vol 'arrancar' la Lliga amb victòria i ells tenen una davantera molt bona».\nPer la seva banda, Siviero afirmà que «nosaltres podem preveure com jugarà el Salamanca, però això no ens posarà les coses fàcils». L'argentí assegurà conèixer l'estil Russo, a qui «li agrada que el seu equip tracti bé la pilota, sobretot al mig camp i sempre ha demostrat tenir equips agressius» i explicà que «és semblant a Cúper, però amb la diferència que Cúper és més pragmàtic i Russo més idealista».\nPer altra banda, Fernando Niño assegurà no estar frustrat per no jugar al primer equip, ja que «jo vull jugar. Estic al filial per no estar molt de temps aturat. Treballaré dur per guanyar-me un joc a Primera».


“A Barcelona, només l'1,52% dels habitatges es troben buits” | Habitatge\nHabitatge. L’Ajuntament ha elaborat un cens de pisos buits, realitza diferents actuacions per garantir el bon ús de l’habitatge i fomenta la rehabilitació com una mesura pel dret a un habitatge digne\nPer garantir el bon ús de l’habitatge cal conèixer el parc construït, la qualitat, els usos i les mesures disponibles per a la rehabilitació. Alhora, cal decidir com intervenir a escala de barri per garantir la cohesió social.\nPer parlar de la col·laboració i el control per garantir el bon ús de l’habitatge, la penúltima taula rodona de la sessió de dijous ha comptat amb la presència de Fuensanta Alcalá, directora tècnica de la Unitat de Disciplina de l’Habitatge de l’IMHAB; Joan Manel González, arquitecte municipal a Santa Coloma de Gramenet, i Núria Pedrals, arquitecta. La moderació de la sessió ha anat a càrrec de Josep Casas, arquitecte i codirector del postgrau en Polítiques d’Habitatge (COAC).\nFuensanta Alcalá ha dedicat la seva intervenció a explicar quines actuacions s’estan portant a terme a la ciutat per part de l’Ajuntament de Barcelona per detectar anomalies en l’ús de l’habitatge, censar els pisos buits i controlar els protegits. Abans, però, Alcalá ha subratllat que “parlar de disciplina d’habitatge no és habitual, ja que aquesta sempre ha estat supeditada a la disciplina urbanística. En aquest mandat s’ha prestat una especial atenció a la disciplina per al control del bon ús de l’habitatge”.\nA més, també ha posat de manifest que la Llei pel Dret a l’Habitatge (Llei 18/2007 de 28 de desembre) “va ser una llei revolucionària i va ser la millor llei possible en el seu moment, la més estudiada, la més copiada, però la menys aplicada a casa nostra”, tot afegint: “No ha estat fins deu anys més tard de la seva aprovació que no hem començat a aplicar-la en tota la seva extensió. Avui tenim bons mecanismes per controlar i garantir el bon ús de l’habitatge”.\nLa Llei pel Dret a l’Habitatge estableix quan hi ha un incompliment de la funció social de l’habitatge o un edifici d’habitatges. Les situacions a les quals es refereix la llei són: quan els propietaris incompleixin el deure de conservació i rehabilitació; quan l’habitatge estigui desocupat de manera permanent i injustificada; quan l’habitatge estigui sobre ocupat o bé quan un habitatge amb Protecció Oficial no es destini a residència habitual i permanent\nCens d’habitatges buits propietat de particulars\nPer conèixer la realitat de pisos buits de Barcelona, l’Ajuntament de Barcelona ha realitzat un laboriós i pioner cens que ha permès saber que només l’1,22% dels habitatges de la ciutat estan desocupats. En concret, un equip d’observadors format per persones dels plans d’ocupació de Barcelona Activa han revisat 73 barris i han visitat 103.864 habitatges (dels 825.677 que té la ciutat) susceptibles de ser buits tenint en compte el consum d’aigua, el fet que no hi hagués ningú empadronat o que fos d’una entitat financera.\nEn total, s’ha visitat el 12,6% del parc d’habitatges de la ciutat, s’han trobat 10.052 habitatges buits, el que representa l’1,52% del total d’habitatges de Barcelona. “Trobar només un 1,52% de pisos buits no és res, és insignificant”, ha remarcat la ponent.\nA la vegada, mentre s’ha fet el cens també s’han detectat 13.852 habitatges que estan destinats a altres usos, com empreses, oficines, segones residències… “Potser les empreses i les oficines podrien estar en locals buits, i no en habitatges”, ha reflexionat Alcalá.\nPisos buits, però d’entitats financeres\nPer garantir el bon ús dels habitatges, el 2016 l’Ajuntament va iniciar un programa d’inspecció per detectar els pisos buits propietat de les entitats financeres. Aleshores es van inspeccionar 1.243 habitatges. El 2016, el 59% d’aquests habitatges de les entitats estaven ocupats, i el 2019 el percentatge d’ocupació és del 71% “gairebé sempre per famílies vulnerables, el que va fer que no es pogués sancionar a les entitats financeres (se sanciona quan els habitatges fa dos anys que estan desocupats)”, ha explicat Alcalá.\nUn altre programa és el de control d’ús d’habitatges amb Protecció Oficial amb qualificació vigent. Segons la ponent, a Barcelona queden 16.000 habitatges, i se n’han inspeccionat més de 2.000. D’aquests el 13% presenten anomalies, “i la principal anomalia és que l’habitatge estigui arrendat sense autorització de l’Agència Catalana de l’habitatge i a un preu superior al normal”, ha comentat Fuensanta Alcalá.\nLa següent intervenció ha anat a càrrec de l’arquitecta Núria Pedrals, qui ha parlat de la gestió de la rehabilitació, “ja que intervenim en edificis on hi ha gent vivint”, i el finançament de les obres, “que no és fàcil per a les famílies, malgrat que hi ha ajuts, però caldria que les entitats bancàries donessin crèdits a les comunitats de veïns sense que hi hagi uns interessos molt elevats”.\nPedrals ha distingit tres graus de rehabilitacions: dels barris, dels edificis i dels interiors dels habitatges. “Com més gent implicada hi ha, més complex i complicat és, i si no ho lidera l’administració no tira endavant”.\nLa ponent ha posat alguns exemples de rehabilitacions impulsades pel consistori en diferents barris en els darrers anys, “com a Can Peguera, a Nou Barris, on es treballa en el manteniment d’unes cases antigues adaptant el barri a les necessitats actuals, a Canyelles, també a Nou Barris, amb la rehabilitació energètica de les façanes… L’Ajuntament hi ha destinat diners, però destaca la gestió que ha realitzat”.\nA continuació, Pedrals ha apuntat que en els exercicis 2016 i 2017 el conjunt d’ajudes a la rehabilitació a la ciutat ha beneficiat més de 15.000 habitatges cada any, el que ha permès millorar les condicions de vida de més de 38.000 persones cada any. A la vegada, ha manifestat un problema amb què es troben els ciutadans, i és que els procediments per demanar ajuts són complicats, “i sovint les comunitats que els demanen són aquelles que tenen una persona entesa en el tema, i no pas les que més els necessiten”.\nPer superar aquest problema i aconseguir que els ajuts arribin a les comunitats amb menys recursos s’han establert les denominades finques d’alta complexitat, que es troben en barris amb més dificultats econòmiques. “Es creen convocatòries específiques per a aquests edificis i se’ls ha donat prioritat, garantint que rebran ajuts a la rehabilitació”.\nLa ponent també ha explicat que s’han impulsat els ajuts per a millores energètiques dels edificis, ja que “no pot haver-hi rehabilitació sense rehabilitació energètica”.\nAbans de finalitzar la seva intervenció, Núria Pedrals ha explicat la tasca que fa l’Observatori de Barcelona per a la Rehabilitació Arquitectònica (OBRA), que aglutina a tots els agents vinculats a la rehabilitació. I ha conclòs afirmant que: “El futur passa per la rehabilitació, que garanteix la qualitat de vida dels ciutadans”.\nL’exemple de Santa Coloma de Gramenet\nSeguidament, Joan Manel González, ha donat a conèixer de forma detallada el Pla de Rehabilitació Municipal “Santa Coloma renovem els barris”. El ponent ha explicat la realitat de Santa Coloma de Gramenet, un municipi molt compacte de 4,5 km2 de sol urbà i 120.000 habitants, que compta amb 6.000 edificis residencials i 51.000 habitatges.\n“Com que els barris més necessitats de mesures per a la rehabilitació eren els més vulnerables, i no hi havia ningú que lideres aquesta rehabilitació –ha explicat l’expert-, el consistori va decidir posar-se al capdavant”.\nEs van fer diferents estudis i mapes per conèixer les característiques del parc residencial de la ciutat, “i una vegada vam saber què hi havia, la realitat, vam mirar com podíem tirar endavant la rehabilitació des de l’Ajuntament, a partir de la Llei de l’Habitatge i la Llei de Rehabilitació, del 2013”, ha detallat.\nL’Ajuntament lidera el projecte\nA Santa Coloma s’ha creat una àrea de conservació i rehabilitació d’acord amb la Llei de l’Habitatge per poder tirar la rehabilitació en diferents zones. A continuació, l’Ajuntament signa un conveni amb cada comunitat per impulsar la rehabilitació, “on el consistori és promotor i qui demana les subvencions en nom de la comunitat”. L’ajuntament executa les obres amb una empresa contractada, i els propietaris individuals paguen les obres amb unes quotes directament a l’Ajuntament. Si hi ha morositat, l’absorbeix el govern local i no la comunitat.\nEn concret, González ha posat com a exemple l’àrea de conservació i rehabilitació de Pirineus, que va ser una prova pilot amb 32 finques, 386 habitatges i 639 propietaris.\n“La gestió ha estat la feina més laboriosa, però el boca orella ha funcionat i l’interès per la rehabilitació és una realitat”, ha apuntat el ponent, qui també ha entrat en el tema econòmic: “El consistori s’encarrega de la gestió del cobrament de les quotes; avui hi ha un 15% de morositat”. Abans d’acabar la seva intervenció, el representant de l’Ajuntament de Santa Coloma de Gramenet ha destacat l’esforç financer que ha de fer el consistori, tot afegint: “Caldria que altres administracions supramunicipals amb més recursos puguin assumir aquest esforç”.\nPresentació de Fuensanta Alcalá "Departament de Disciplina d’Habitatge i Inspeccions"\nPresentació de Joan Manel Gonzalez Duran "El Pla de Rehabilitació Municipal «Santa Coloma renovemels barris»"\nPresentació de Núria Pedrals


de casa al club: a la presó de litchfield\na la presó de litchfield\nLa presó femenina de Litchfield, a Nova York, és l'escenari de la sèrie creada per Jenji Kohan, basada en l'autobiografia de Piper Kerman, Orange is the new black: Crònica del meu any en una presó federal de dones, on explica, tal i com indica el subtítol, la seva estada entre reixes després de ser condemnada per tràfic de drogues i blanqueig de calés.\nLa sèrie va del dia a dia de la presó combinat amb el relat de la vida anterior d'algun dels personatges, a raó d'una vida-prèvia-a-l'empresonament per capítol. Van per la cinquena temporada.\nPerò com que aquí el que ens interessa són es llibres i sa lectura, passarem de puntetes per les dutxes, la cuina, el menjador, les cel·les, l'economat...i anirem de pet a la biblioteca, que també en tenen. La sèrie ens proporciona un fotimer d'escenes de 'recluses amb llibre' —els dies són llargs, a la garjola, i qui més qui menys acaba per obrir-ne un—, així que és fàcil trobar llistes i més llistes que recullen (alguns/uns quants/tots els) llibres llegits o esmentats a Orange is the new black. La xarxa en va plena.\nAll Of The Books Referenced On "Orange Is The New Black", Books Referenced in Orange Is the New Black, 10 libros mencionados en Orange is the New Black que deberías leer, All the books seen in Orange is the new black season 5...\nAra bé, si hagués de triar els moments estel·lars de la sèrie en matèria llibresca, em quedaria, sens dubte, amb un parell. El primer és un funeral que celebren en memòria dels exemplars que han hagut de cremar per culpa d'una plaga de puces (Temporada 3, episodi 3: Empathy Is a Boner Killer)\ni el segon, l'acabo de veure, una instal·lació que construeixen als passadissos de la presó, en homenatge a la Poussey, insigne bibliotecària (Temporada 5, episodi 7: Full Bush, Half Snickers).\nEtiquetes: biblioteques, instal·lacions, llegir a les sèries, llistes, serveis penitenciaris


104 Saint Annes, Williamsburg, VA.| MLS# 1903170 | John Enright Associate Broker, Long & Foster REALTORS - Real Estate Marketing and Buyer Agency Services for the greater Williamsburg, VA area. VA License 0225033895 Text/Cell (757) 876-4455. Email john.enright@LNF.com\nPrevious Listing Listing 108 out of 593 Next Listing\n3,127 sq ft; lot: 13068 sq ft lot - MLS# 1903170\nAdditional Room 1: large loft area, new carpet\nAmenity: Common Area, Gated Community, Golf Course, Jogging Path, Kiddie Pool, Lake/Pond, Picnic Area, Playground, Pool, Putting Green, Road Maintenance, RV/Boat Storage, Security Guard, Sports Field, Tennis Court\nAmt Fin SF: 143.91\nAppl Equip: Dishwasher, Disposal, Gas Cooking, Ice Maker, Microwave, Smoke Alarm\nBedroom 1: New hardwoods\nBedroom 2: New hardwoods\nBonus Room: New carpet\nExterior: Awnings, Deck, Front Porch, Irrigation System, Outdoor Lighting, Screens, Thermal Windows\nInterior: Cathedral Ceiling, Ceiling Fan, Countertops - Granite/Stone, Double Vanity, Dryer Hookup, Eat-In-Kitchen, Formal Dining Room, Internal Balcony, Jetted Tub, Loft, Recessed Lighting, Security System, Walk-In Closet, Washer Hookup, Window Treatment, Workshop\nKitchen: Amazing renovation, custom cabinets,fire clay sink\nLaundry-Utility Room: Fantastic functional renov't, quartz over counters\nMaster Bedroom: Large w/vaulted ceiling, hardwoods added


Salut es compromet a destinar 80 milions més a salut mental i addicions a Catalunya\nPublicat 10/10/2021 12:01CET\nEls Centres de Salut Mental Infantil i Juvenil tenen un 21% més de casos des de la pandèmia\nLa Conselleria de Salut de la Generalitat s'ha compromès a incrementar en 80 milions d'euros el pressupost destinat a la salut mental i les addicions per potenciar estratègies d'abordatge preventiu i orientat a la recuperació de persones que pateixen aquestes malalties.\nAquesta inversió suposaria un augment del 17,5% del pressupost que es va destinar al 2020, que va ser de 457,5 milions d'euros, ha informat la Conselleria en un comunicat aquest diumenge amb motiu del Dia Mundial de la Salut Mental.\nUna de les línies prioritàries per la Conselleria és la transformació de l'atenció a la salut mental de nens i joves, per la qual cosa ha posat en funcionament 10 equips d'atenció intensiva en salut mental que faran atenció domiciliària en els casos més complexos, 8 dels quals ja estan en funcionament.\nEn la mateixa línia d'atenció als més joves, es crearan 52 nous equips interdisciplinaris que faran intervencions "de crisi" a domicilis de tot el territori català, amb una atenció intensiva de dues a tres vegades per setmana i de tres a quatre mesos.\nEntre les línies d'actuació futures es troba el reforç de l'atenció als problemes lleus de salut mental i addiccions que s'atenen en l'atenció primària per "reduir la prescripció de psicofàrmacs i transformar l'hospitalització psiquiàtrica de llarga estada".\nDONES JOVES, LES MÉS AFECTADES\nDes que va començar la pandèmia de la covid-19, els Centres de Salut Mental Infantil i Juvenil (Csmij) de Catalunya han augmentat en un 21% els casos atesos de trastorn del comportament alimentari i les urgències psiquiàtriques en joves per intent d'autolesions i alteracions de conductes, a més de les hospitalitzacions d'adults.\nSegons dades de l'Enquesta de Salut de Catalunya (Esca) del 2020, un 13,7% de les dones de més de 15 anys pateixen depressió, davant del 9,6% que en patia al 2019; i un 10,6% de menors de 4 a 14 anys tenen probabilitat de patir un problema de salut mental.


Loco Brusca: Mr. X - Teatre Barcelona\nMister X és un personatge meitat humà meitat mico, el Dr. Jekyll & Mr. Hyde de Loco Brusca.\nEstà empresonat en el seu propi mitjà de vida, ocult després d’un vestuari aparentment formal, sense adonar-se que és presoner d’aquesta formalitat.\nAl nostre món actual els estils de vida del capitalisme feroç ens han portat a situacions laborals extremes tant a nivells físics com a psíquics, competitius, irrespectuosos, hipòcrites, subordinats, classistes, racistes, tot tipus d’extremismes seguint patrons ja establerts per les autoritats manipuladores, amb eines com la Sociologia, Màrqueting, Psicologia de Masses i molta televisió escombraries per al control de l’individu. Però tanta pressió desencadena una revolució des del seu interior que ho porta a despullar-se de la seva “armadura”, dels seus lligams socials, de l’imposat, com si esclatés una coctelera que ha estat agitada durant molt temps, i irremeiablement, ocorre la transformació, no solament física, sinó psíquica, espiritual, existencial…\nPocs al món viuen en contacte amb la seva persona, la seva naturalesa interior, mes allà d’estar vivint en una ciutat, s’allunyen dels seus sentits, senten i veuen menys i el mateix amb la resta de sentits i canals de percepció.\nPerò de vegades sortir d’aquesta naturalesa i veure el que hi ha no és fàcil, no s’està preparat, o solament ens agrada estar al nostre món, per això Mister X torna a la seva gàbia, perquè alguna cosa desconegut li fa por o tal vegada aconsegueix el que vulgues.\nEl Loco Brusca es un artista especial, eclèctic, però sobretot és un bufó. Un bufó entès com un clown irreverent i provocador, allunyat dels plantejaments més innocents i tendres... Un clown a l’estil Leo Bassi per entendre’ns. I Mr. X és el personatge que ha creat per parlar del costat més fosc de l’home actual, el qual se’ns presenta com un home-màquina estressat, bombardejat pels mitjans de comunicació, atiborrat de menjar escombraria, de comportaments excessius i amb un costat violent. Gairebé sense paraules, amb un gran treball físic i corporal, recrea situacions i implica el públic, fent-lo participar intensament, portant-lo a l’extrem, per tal que es trobi amb tabús, pors i creences.\nSempre en clau d’humor, veureu com va treient capes i capes d’aquest personatge com qui pela una ceba, per acabar-nos mostrant el simi que queda en algun racó dels nostres gens. Per cert, genial interpretació d’un mono, no veureu una cosa igual. Només per això ja val la pena.\nAvís: Si li diuen “loco” serà per alguna cosa, així que si busqueu espectacles per mirar com qui mira la tele o us fa pànic la idea que us treguin a l’escenari, aquest no és el vostre espectacle. Ara bé, si us va la marxa, deixeu-vos-hi caure, us ho passareu bé.


The Daily Avalanche: La virtualitat esquitxa\nDiran que la xarxa amaga, sota una aparença de comunicació “urbi et orbe”, un mon asocial que conté en el fons tot el solipsisme i la uniformitat globalitzadora típics dels inicis del segle XXI. Curiosament, la setmana que ahir va acabar, una setmana en la qual també es celebrà l’anual trobada de blocaires a Granollers, fou per a mi un seguit d’experiències “desvirtualitzadores”, d’aquelles que desmenteixen la llegenda urbana que a internet només hi trobarem impostura i instints depredadors. Suposo que només cal anar amb el text i el cor a la mà.\nEl dimarts vaig quedar per prendre cafè amb L’Eulàlia Mesalles de Riells Bulevard. La cita va estar a punt d’esgarriar-se per una circumstància tan burra com curiosa. Quan ets assidu lector d’algú, creus conèixer-lo tant bé, que no penses que sigui necessari portar un signe identificatiu per facilitar l’encontre (i més encara quan l’Eulàlia mostra el seu rostre veritable al seu avatar i, a més, som “amics” de Facebook i tenim accés a les fotos dels nostres respectius perfils). Però un cop arribat al cafè, em va costar déu i ajuda reconèixer-la, perquè hi havia una pila de gent i em feia tall abordar qualsevol dona sola per preguntar-li si era l’Eulàlia que tant bé se suposava que coneixia.\nUn cop produïda l'anagnòrisi, passàrem una horeta molt agradable entorn dels nostres cafès, coneixent-nos una mica millor en qüestions que som reticents a fer públiques, i parlant sobretot del bloc i qui el vetlla.\nEl dissabte sopàrem amb Ferran (un que passava) i el seu còmplice de vida, en un restaurant de Gràcia, on serveixen carn de cangur (no l’hem tastada mai; sospito que ha de repetir). Josep i Ferran fa anys que es coneixen com a col·legues professionals, encara que no han coincidit mai en un mateix lloc de treball. Sospito, per tant, que la trobada va estar catalitzada per la condició de blocaires que tenim Ferran i jo. La veritat és que vam parlar poc de catosfera; el més pertinent pel tema que m’ocupa foren els comentaris sobre les respectives addiccions a Farmville com a formes de fer trontollar l’estabilitat conjugal.\nFinalment, diumenge vaig retrobar-me amb Víctor García Tur. No és que sigui un desvirtualitzat recent, de fet el conec des que vaig parlar del seu excel·lent “Twistanschauung” el juny de l’any passat. Aquests darrers dies, i fins el proper dijous 4 de febrer, dia en que presentarà els resultats del seu experiment en públic (el que abans en dèiem “performance”), es troba tancat a la galeria anomenada “Espai Barra de Ferro”, fent vida, prenent nespressos, rebent a les visites i dormint “in situ”.\nEn Víctor està creant un text (narratiu?) a partir de la seva experiència en aquest estat de confinament, a partir de les respostes a les preguntes que es troben dins de les galetes de la sort que ell mateix va repartir el dia de la inauguració, a partir de les escasses “visites”, i potser també a partir dels “manguis” que pretenen birlar-li el netbook, així que es distreu.\nL'excusa per la cita d’ahir fou un encontre d’escriptors expòsits, a la qual em va embolicar fa mesos en Víctor, i que, encara que ell s’impliqui menys que ningú, m’omple de satisfaccions i complicitats amb gent que presenta neurones i tendons, com ho haurien de ser tots els éssers que poblen la xarxa.\nEtiquetes: allau, lectures, metabloc\nGalderich 1 de febrer de 2010, a les 1:07\nHa, ha... no hi ha res com passa de la virtualitat a la realitat. Dona les seves satisfaccions.\nLa primera trobada que vaig tenir desvirtualitzada la vaig haver de fer amb un goig de Sant Galderich penjat al coll... exigències del guió! ;-)\nAllau 1 de febrer de 2010, a les 8:19\nHa, ha, ja m'hi fixaré, Galde, en totes les persones que duguin goigs penjats del coll. I, per si de cas, les aniré saludant.\nAnònim 1 de febrer de 2010, a les 8:23\nI va ser un plaer i una nit molt agradable, tot i que, lectors de The Daily Avalanche, vam parlar de més coses, a part de la nostra addicció a Farmville... ;-)\nM'agrada això de "còmplice de vida".\nAllau 1 de febrer de 2010, a les 8:38\nSí que ho va ser, Ferran. He mencionat Farmville, perquè és la part que pot semblar pertinent als nostres lectors ;p\nVíctor Pàmies i Riudor 1 de febrer de 2010, a les 8:46\nDesvirtualitzar és un bon verb. I hauria de ser transitiu. :-)\nAllau 1 de febrer de 2010, a les 9:02\nProu que ho saps, Pàmies, que m'imagino que t'has passat el cap de setmana d'allò més desvirtualitzat!\nmaria 1 de febrer de 2010, a les 10:04\nPer a la nostra anagnòrisi del mes que ve vos donaré pistes: aniré amb l'Osservatore Romano sota el braç :-))\nAllau 1 de febrer de 2010, a les 10:30\nI nosaltres amb rosari i mantellina!\nmatilde urbach 1 de febrer de 2010, a les 10:34\nCom és que no vau sortir de casa amb el colador verd al cap?\nAllau 1 de febrer de 2010, a les 10:49\nMatilde, jo el tinc a ca'l mecànic.\nClidice 1 de febrer de 2010, a les 11:00\n... ai quin dia! hahahaha la carn de cangur repeteix hahahaha avui esteu tots sembrats eh! :D\nAllau 1 de febrer de 2010, a les 11:05\nAi, Clídice, que t'has llevat amb el riure fluix...\nen Girbén 1 de febrer de 2010, a les 12:40\nVaig a posar les mans al foc:\n¿Oi que, apart del la carn de cangur, a la carta hi figuraven tot de platillos de senglar?\nAi si havia passat bones estones recordant amb els anteriors propietaris les serres de l'Alt Urgell on havia estat caçat cada senglar que ens acabàvem de menjar... Res de menys virtual que unes costelletes de senglar!\nAllau 1 de febrer de 2010, a les 12:55\nEm sembla, Girbén, que no parlem del mateix: aquest era un restaurant molt menys bosquetà.\nLluís Bosch 1 de febrer de 2010, a les 14:46\nJa tenia alguna notícia del teu salt del virtual al "real"... Veig que t'hi has posat. Decepcionat del virtual? Melancònic del real?\nAllau 1 de febrer de 2010, a les 17:29\nNi una cosa ni l'altra, Lluís, cada cosa en el seu moment; però per les relacions entre persones, res com el cara a cara.\nen Girbén 1 de febrer de 2010, a les 18:09\nInsistiria en què vàreu dinar al Tossal del carrer Tordera (que amb el canvi de mans ha perdut el to rústec)... però em dec equivocar.\nAllau 1 de febrer de 2010, a les 18:18\nNo, Girbén, no va ser al Tossal; va ser al Goliard del carrer Progrés. No gaire lluny, com pots veure.\nPuigmalet 1 de febrer de 2010, a les 21:42\nQuanta vida després d'Internet, expòsit! La virtualitat esquitxa i és kitsch. La realitat, en canvi, és kitsch i et deixa xop fins al moll de l'os. I que duri.\nAllau 1 de febrer de 2010, a les 21:57\nPuig, fas mèrits per anar de pet al "disseccionari" o al "diccitionari" (ara no ho sé).\nLEBLANSKY 1 de febrer de 2010, a les 22:57\nA mi resulta senzill de localitzar-me en la vida real como la vida misma: soc el que porta les bambes negres amb cordons blancs. Segur que m'he vist.\nPer cert, estava enamorat del bonic disseny del llibre que apareix a la foto. Ara també ho estic de les estovalles sobre les quals descansa.\nAllau 1 de febrer de 2010, a les 23:07\nAi, Leb, que se m'acumula la feina, goig penjat al coll,bambes negres,coladors verds... No sabré cap a on mirar.\nLes estovalles i la resta són coses d'en Víctor en la seva faceta de decorador de pisets.\nmarta 1 de febrer de 2010, a les 23:25\nOstres, el Goliard. Teniu bon gust. Si no em confonc és el primer lloc on vaig gaudir d'un vi decantat (i pagat a preu d'or). Fa molt bona pinta el que expliques\nAllau 1 de febrer de 2010, a les 23:40\nMarta, ni tan car ni de tan bon gust. Quan et serveixen els plats en cinc minuts, vol dir que ja els tenen precuinats. El sopar va ser tanmateix molt agradable.


Fabricants i proveïdors d'acoblament ràpid d'excavadores de la Xina | MINYAN\nEstàs cansat de canviar els fitxers adjunts per la mà? L'acoblament ràpid hidràulic és un tipus de connector per connectar l'excavadora i diferents tipus d'accessoris. Alta eficiència i comoditat. Estalvieu el vostre temps i guanyeu més diners.\nEls acoblaments ràpids per a excavadores fan que els accessoris de les eines de treball de l’excavadora siguin intercanviables, de manera que una flota de màquines pugui compartir un inventari d’eines comú. Els acobladors ràpids faciliten el canvi d’eines per a un home i el canvi de màquina a una màquina. Els acobladors ràpids augmenten la versatilitat de la màquina al lloc de treball.\nLa companyia ha estat desenvolupada per complir amb els alts estàndards del mercat actual. La demanda d’alta durabilitat i baixos costos de manteniment dels equips hidràulics es combinen amb el disseny total dels nostres acoblaments ràpids.Característiques principals de l’acoblament ràpid hidràulic:1,12 mesos de garantia de qualitat, 6 mesos de substitució gratuïta;2. Cos de materials Q345B amb electrovàlvula fabricada als EUA;3. Juntes oli originals fabricades a Alemanya;4. Interruptor original del Japó;5. Totes les peces de recanvi llestes per a la instal·lació (passadors, canonades, electrovàlvula, interruptor, arnès de cables, manual, kit, cargols i femelles, etc.).\nEmbalatge i lliuramentUnitats de venda: element únicMida d’un sol paquet: 50X50X50 cmPes brut únic: 40.000 kgTemps de lliurament:\nQuantitat (conjunts) 1 - 1 > 1\nEst. Temps (dies) 15 Per negociar\n* Material: Q345B * Potència: hidràulica * Funcionament: interruptor interior de la cabina * Garantia de seguretat: cilindre hidràulic amb vàlvula de retenció de sentit únic. Quan el circuit i el circuit d’oli estan danyats, l’enganxament ràpid hidràulic pot continuar funcionant. * Protecció de l'eix del pin: cada màquina està equipada amb un pin. Quan el cilindre hidràulic està danyat, la màquina pot romandre segura.* Bloqueig còmode, ràpid i segur des de la cabina del conductor amb només prémer un botó* Llarga vida útil del sistema d’acoblament ràpid mitjançant ajust automàtic a l’adaptador* Sempre assegureu la posició de subjecció del pany mitjançant pressurització constant i vàlvula de seguretat integrada al cilindre hidràulic* Alta seguretat funcional gràcies al mecanisme de bloqueig / hidràulic segellat\n1. L'acer de tracció mitjana i alta s'utilitza a tot el cos de l'acoblament, cosa que el fa molt robust sense afegir pes no desitjat.2. Amb un angle d'inclinació de ± 45 °3. El material d'alta qualitat (Q345b) proporciona una alta resistència a l'acer i una bona resistència a l'abrasiu.4. Disseny compacte, pràcticament sense manteniment, sistema de control elèctric instal·lat a la cabina, fàcil d’operar.5. Utilitzeu un dispositiu de seguretat de la vàlvula de control hidràulic per garantir la seguretat.6. Es poden canviar els accessoris sense desmuntar el passador i l'eix7. Els components i les parts d’alt nivell estàndard es mostren a continuació:Acoblador ràpid per a excavadora Detalls del producte\nEmbalatge i enviament1. La pel·lícula estirada a l'interior, a l'exterior és exportadora de caixa de fusta o segons sol·licitud del client. 2. Termini de lliurament: enviament en 7 dies després del pagament, es confirmarà una gran quantitat.\nEl nostre serveiServei de prevenda:a: Dissenyar i fabricar productes segons els requisits especials dels clients.c: Formar personal tècnic per als clients.Serveis durant la venda:a: Ajudeu els clients a trobar transitaris raonablesabans del lliurament.b: Ajudeu els clients a dibuixar plans de resolució.Servei post-venda:a: Ajudeu els clients a preparar-se per al pla de construcció.b: Instal·leu i depureu equips.c: Formar els operadors de primera línia.d: Examineu l'equip.e: Preneu la iniciativa per eliminar els problemes immediatament.f: Proporcionar intercanvis tècnics.\nPer què ens heu de triar?\nNom: acoblament ràpid hidràulic per a l’excavadora en vendaMarca: MINYANColor: vermellEstat: 100% nouMaterial: Q345Tipus: acoblament ràpid hidràulicGarantia: 12 mesosCertificació: ISO 9001: 2008Lliurament: marítim i aeriOEM: disponible\nParàmetre QC-10 QC-40 QC-60 QC-120 QC-180 QC-250 QC-260 QC-300 QC-400\nOperador (tones) 1-4 4-6 6-8 12-16 18-25 25-26 26-30 30-40 40-90\nLongitud total (C) (mm) 300-450 520-542 581-610 760 920-955 950-1000 965-1100 1005-1150 1250-1400\nAmplada total (B (mm) 150-250 260-266 265-283 351-454 450-483 445-493 543-572 602-666 650-760\nAltura general (G) (mm) 225-270 312 318 400 512 512-540 585 560-615 685-780\nAmplada de l'avantbraç (A) (mm) 82-180 155-172 181-205 230-317 290-345 300-350 345-425 380-480 420-520\nDistància dels pins (D) (mm) 95-220 220-275 290-350 350-400 430-480 450-505 485-530 520-630 620-750\nDiàmetre dels pins (mm) 20-45 40-45 45-55 50-70 70-90 90 90-100 100-110 100-140\nAlçada dels pins (mm) 170-190 200-210 205-220 240-255 420-510 450-530 460-560 500-650 400-500\nPes (kg) 30-40 50-75 80-110 170-210 350-390 370-410 410-520 550-750 700-1000\nKit hidràulic incloent tub, passadors, electrovàlvula, interruptor, parabolts i femelles completes a punt per a la instal·lació\nAnterior: dent de cub de l’excavadora\nPròxim: Carregadora de rodes XCMG


picalapica: Encara es pot ser un Beatle\nPublicat per Eladi Martínez a 21:02 ((•)) Escolta aquest post\nBravo per ell, per la feina ben feta, i per -no ho oblidem- la sort. La sort d'estar en el moment just al lloc precís. Aquesta sort, que tants i tants busquen, somriu a uns pocs escollits i/o afortunats. A les seves mans i amb el seu talent està que puguin continuar gaudint del somni!\n10 de gener, 2021 12:19\nRoger, tens tota la raó, que a part de tots els requisits necessaris, n'hi ha un d'imprescindible: la sort! Els que l'han tingut que l'aprofitin tant com puguin i surfegin l'onada fins que no es trenqui.\n10 de gener, 2021 13:34\nIgualment Bon Any!!\n11 de gener, 2021 19:08


Els temps grisos: Elegy\nEm vas recomanar que anés a veure-la, i ho he fet. La lectura d’aquest post va ser un argument decisiu i avui, després de veure la pel•lícula i tornar-lo a llegir, he estat capaç d’arrodonir el sentit i significat de les teves paraules i trobar-hi nous matisos.\nEl film m’ha seduït des del primer moment per la seva intensitat: la increïble atracció de la bellesa i la força captivadora del coneixement transformat en paraula i sensibilitat. La bellesa és efímera i la joventut només un sospir. La persona creix, madura, evoluciona i l’esperit es nodreix d’instantànies que eixorden cadascun dels nostres sentits: la vista, l’oïda, la pell, el gust, les olors, i ens permeten viure en un estat de plenitud conscient cada moment. Però, què succeeix quan ens fa por o ens supera el present? Que mirem cap a un altre costat, fent veure que res no importa i que la llibertat ens fa senyors de la nostra vida, mentre el temps continua passant de forma inexorable.\nAl cap i a la fi, què es posen en contacte? Dos cossos o dues ànimes? Qui guanya la partida? La raó o el cor? Un cop més assistim a la representació del “gran drama de la vida”, convertit en pura poesia, a través d’aquesta elegia.\n7 de juny de 2008 a les 21:20\nFantàstic, Lau! El teu comentari m'ha ajudat a entendre el film encara més! És la gràcia de no tenir pressa i de no estar posseït pel deler de consumir films l'un darrera l'altre! Alguns donen tant de sí que pots anar-los rumiant durant setmanes sense necessitat de veure'n més.\nEm sumo als comentaris dels dos. Vaig veure la pel·lícula en un dia no gaire apropiat anímicament (venia d'enterrar a una amic, mort de leucèmia).\nTot i així, la pel·lícula em va arribar a flor de pell... I les paraules que n'ha dit la Lau, en són una clara i immillorable explicació.


Ana Díez Fontana, directora territorial de CaixaBank a Navarra, i Manu Ayerdi, Conseller de Desenvolupament Econòmic i Empresarial del Govern de Navarra.\n• El conseller de Desenvolupament Econòmic i Empresarial del Govern de Navarra, i la directora territorial de CaixaBank a Navarra, Ana Díez Fontana, van subscriure l'acord que compromet l'aportació de l'entitat.\n• A través d'aquesta línia de crèdit de 1.000 milions d'euros, CaixaBank té com a objectiu ajudar a impulsar la renovació i modernització dels establiments turístics i hotelers vinculats al Camino de Santiago.\nEl Conseller de Desenvolupament Econòmic i Empresarial del Govern de Navarra, Manu Ayerdi, i la directora territorial de CaixaBank a Navarra, Ana Díez Fontana, han subscrit un acord de col·laboració que recull la posada en marxa d'una línia de finançament dirigida als allotjaments turístics vinculats al Camino de Santiago que renovin els seus establiments i a la implantació de nous negocis de cara a la celebració del Xacobeo 2021. CaixaBank, a través de Hotels & Tourism, la seva línia de negoci especialitzada en el sector turístic, posa 1.000 milions d'euros a la disposició dels allotjaments que formen part de totes les rutes del Camí per contribuir així a la millora de la seva activitat comercial.\nActualment, segons dades de 2018, la Comunitat Foral compta amb un total de 576 allotjaments que ofereixen 15.189 places al Camino de Santiago, la qual cosa suposa el 41,49% del total dels allotjaments de Navarra.\nL'aportació de CaixaBank, presidida per Jordi Gual i dirigida pel conseller delegat Gonzalo Gortázar, es distribuirà en dues línies. La primera, dotada amb 950 milions d'euros, permetrà impulsar i dinamitzar el sector turístic i hoteler localitzat en els diferents camins de Santiago, amb l'objectiu d'agilitar la seva posada a punt per la celebració del Xacobeo 2021. Amb aquesta línia de crèdit s'assegura entre altres el finançament de les necessitats de modernització dels allotjaments rurals i albergs, en un sector marcat per la permanent exigència de renovació i aposta per la qualitat.\nAquesta línia es complementa amb una segona línia de microcrèdits que, a través de MicroBank destinarà 50 milions d'euros a afavorir l'emprenedoria en aquelles poblacions per les quals discorre el Camino, mitjançant la creació de noves empreses que atenguin la demanda de la ruta de peregrinació. Amb aquesta iniciativa es pretén fomentar nous negocis que ampliïn i millorin la cartera de serveis disponible en les diferents vies per les quals discorre el Camino, al mateix temps que generin ocupació.\nTotes dues línies de finançament, que es posen a la disposició de totes les localitats navarreses per les quals discorren les diferents vies del Camino de Santiago, són ampliables si les peticions de crèdit realitzades superen la quantitat inicial.\nEn el transcurs de l'acte, el conseller de Desenvolupament Econòmic i Empresarial del Govern, Manu Ayerdi, i la directora General de Turisme, Comerç i Consum, Maitena Ezkutari, han destacat la gran atracció que el Camino de Santiago exerceix en particular entre el turisme internacional, i la importància que els allotjaments i empreses que atenen els pelegrins tenen en el desenvolupament econòmic i social de les localitats pròximes a les vies per les quals discorre.\nEl 2018, el Govern de Navarra va crear la Taula de Treball del Camino de Santiago amb tots els agents implicats en el Camino per a fomentar la col·laboració públic-privada amb la finalitat d'optimitzar els recursos i establir un model de gestió intel·ligent de tots els aspectes vinculats al Camino de Santiago. Segons el conseller Ayerdi, “aquest acord de finançament amb CaixaBank és una oportunitat formidable per a dinamitzar el Camino de Santiago que és un dels objectius que tenim en el Pla de Turisme (2018-2025). El Xacobeo 2021 és tot un repte per a Navarra i volem aprofitar-lo.” Cal destacar que segons l’enquesta Estudi del Perfil del Pelegrí a Navarra (2018), el nivell de satisfacció dels peregrins en les etapes navarreses és de notable alt. El 86,4% de les persones enquestades no ha percebut cap aspecte negatiu en el camí al seu pas per Navarra. “Són molt bones dades”, comenta la directora General de Turisme, Comerç i Consum. “Però si ens volem mantenir o millorar, hem de proposar més activitats, augmentar el servei i innovar.”\nPer part seva, Ana Díez Fontana, directora territorial de CaixaBank a Navarra, ha destacat que l'entitat vol acompanyar el sector turístic navarrès davant el repte que suposa per a tot el país el Xacobeo 2021 “perquè puguin continuar prestant un servei d'excel·lència i diferenciador”. Díez Fontana ha indicat que, “a través de CaixaBank Hotels & Tourism, al marge del finançament necessari, posarem a la disposició del sector un equip de professionals experts que ofereixen un servei de qualitat i de proximitat”. I va assegurar que els turistes i visitants “se sentiran com a casa, perquè Navarresa és una terra acollidora que alberga al pelegrí i que fa el possible per fer-li sentir còmode, alguna cosa que es veu reflectit en la qualitat dels serveis turístics de la Comunitat Foral”.\nDel total de la línia de finançament, MicroBank oferirà 50 milions d'euros per a projectes d'emprenedoria turística vinculats al Camino.


Arxius de covid-19 - Entreacte\nPer Marisol López 10 agost, 2020\nEn els darrers mesos hem viscut una experiència que mai havíem imaginat, que ens semblava una història exagerada quan la vèiem a les pel·lícules de ciència ficció. Ni tan sols quan llegíem les notícies de la Xina vam pensar que\nPer Marc Serena 29 juliol, 2020\nDurant els mesos de confinament s’ha disparat el consum de productes audiovisuals i les grans plataformes nord-americanes n’han estat les més beneficiades. En unes setmanes s’han accelerat les tendències dels últims anys, com la presència cada vegada més esquifida del\nPer Entreacte 8 juliol, 2020\nPer Xavi Pardo 3 juliol, 2020


Trens de Catalunya > FGC > Línia Barcelona-Vallès > Estacions > Universitat Autònoma\ncodi estació: 630\nMostra FGC Barcelona-Vallès en un mapa més gran L'estació d'Universitat Autònoma es situa al PK 1,3 de la variant de l'Autònoma i es va posar en servei el 8 d'octubre de 1984, com a ramal des de Bellaterra per servir al campus universitari. Fins aleshores un servei d'autobusos llançadora unia la universitat amb l'estació de Bellaterra. L'estació original disposava de dues vies amb andanes laterals de 120 metres de longitud que acabaven amb topall, de manera que la unió entre elles es feia per darrere de les vies així com també per un pas inferior. Les andanes estaven cobertes per cinc marquesines de formigó i l'edifici de viatgers d'una sola planta es situava a la dreta de les vies. Entre 1984 i 1995 l'estació s'explotava com a ramal, amb trens llançadora a Bellaterra (que sortien per la via 1) i trens a Barcelona (que sortien per la via 2). Durant l'estiu de 1995 es va tancar el ramal per incorporar-lo a la línia general Barcelona-Sabadell i duplicar-ne la via, remodelant també totalment l'estació. L'estació actual d'Universitat Autònoma disposa de les dues vies generals amb andanes laterals cobertes en bona part per marquesines metàl·liques. L'edifici de viatgers principal es situa a l'esquerra de les vies i té diversos nivells. El nivell més inferior s'integra amb el pas sota les vies per al trànsit de vianants entre les facultats del nord del campus i el Rectorat amb la resta del complex universitari. Des d'aquest pas inferior s'accedeix al nivell intermig, on hi ha una cafeteria i un accés des del carrer. El nivell superior disposa d'un ampli vestíbul també amb accés des del carrer, amb les màquines de venda de bitllets i les barreres tarifàries de control d'accés. Un cop passada la línia de peatge hi ha una gran sala d'espera, a més d'una terrassa exterior. Des d'aquest nivell es pot accedir directament a peu pla a l'andana de la via 2 per diverses portes. L'andana de la via 1 té l'accés principal pel pas superior que enllaça amb la plaça Cívica. Aquest accés disposa de màquines de venda de bitllets i barreres tarifàries, coberts per una marquesina de formigó. L'enllaç amb l'andana de la via 1 es fa per una gran escalinata i un ascensor, a causa del desnivell existent. L'altre accés es fa des del pas que porta a les facultats de la zona nord-est. Aquest accés disposa d'entrada amb màquines de venda de bitllets i barreres tarifàries i sortida per l'extrem de l'andana de la via 1. A la via 1 també s'hi situa una sala d'espera. Completen les instal·lacions de l'estació d'Universitat Autònoma una via de cua de maniobres situada a la dreta de les generals a la sortida direcció Sabadell, situada ja dins del túnel sota les facultats.\nAccés a l'estació d'Univeristat Autònoma des de la zona sud del Campus i la plaça Cívica, amb les barreres tarifàries i MAE (octubre 2010) Una altra vista de l'accés, que queda a un nivell inferior respecte l'andana. Aquest accés només és per a la via 1 i hi ha escales i un ascensor per superar el desnivell (octubre 2010) Encreuament d'unitat 112 i 111 a Universitat Autònoma (setembre 2014) Unitat 111.02 sortint de buit per la via 1 d'Universitat Autònoma cap a la cua de maniobres (setembre 2014)\nUnitat 113.08 baixant per la forta pendent existent entre Bellaterra i Universitat Autònoma (setembre 2014) Tren entrant a Universitat Autònoma per via 1 (setembre 2014) Unitat 113 estacionada a la via 1 de l'estació d'Universitat Autònoma (setembre 2014) Unitat 111 tornant de buit des del túnel on hi ha una tercera via, a mode de cua de maniobres (setembre 2014)\nLa 111.02 a la via 2, els darrers temps de circulació regular d'aquestes unitats (setembre 2014) La unitat 111 surt en servei S55 cap a Bellaterra, Sant Cugat i Barcelona Pl.Catalunya (setembre 2014) Pujant per la forta rampa entre Universitat Autònoma i Bellaterra (setembre 2014) Unitat 113.04 i unitat 112.11 a Universitat Autònoma (març 2014)\nUnitat 112.21 fent un servei S2 a Sabadell Rambla (març 2014) Unitat 113 sortint del túnel de l'Autònoma, on hi ha una tercera via morta (març 2014) A punt d'entrar a Universitat Autònoma (març 2014) Unitat 113.04 a la via 2 d'Universitat Autònoma a punt per fer un servei S55 a Barcelona (març 2014)\nDetall del frontal de la unitat 113 (març 2014) Unitat 113.04 a Universitat Autònoma (març 2014) Tren baixant cap a Universitat Autònoma procedent de Barcelona (març 2014) Unitats 112.14 i 113.03 a l'estació universitària (març 2014)\nUnitat 113 a la tercera via del túnel de l'Autònoma, on invertirà la marxa (març 2014) Unitat 113.03 a la via 2, els primers temps en servei de les noves unitats sèrie 113 (març 2014) Màquina de bitllets de sortida (octubre 2010) La 111.16 es col·loca a la via 2 per iniciar servei (octubre 2010)\nTren sortint per la forta rampa cap a Bellaterra (octubre 2010) Darrere el S55 en pocs minuts apareix el S2 a Barcelona (octubre 2010) Ara és la 111.18 la que finalitzarà trajecte a l'estació (octubre 2010) Pas inferior per comunicar les dues andanes i el campus nord i sud, per fora del tancament tarifari (octubre 2010)\nAccés a l'estació des del pas inferior (octubre 2010) Cafeteria al nivell intermig (octubre 2010) Vista de l'edifici de la via 2, amb teulada corbada (octubre 2010) Sortida del pas inferior al campus nord (octubre 2010)\nAccés oest a l'edifici de viatgers de la via 2 (octubre 2010) Màquines de venda de bitllets (octubre 2010) Barreres tarifàries (octubre 2010) Vista un cop passada la línia de peatge (octubre 2010)\nTren que marxa vist des de la sala d'espera (octubre 2010) Unitat 112 a la via 2 (octubre 2010) Tren que ve de Barcelona entrant a l'estació d'Universitat Autònoma (octubre 2010) La 112.15 surt cap a Sabadell Rambla (octubre 2010)\nAccés directe a l'andana de la via 1 (octubre 2010) Malgrat la baixa qualitat de la foto, es pot entreveure una unitat 111 a la via de cua de maniobres del túnel (octubre 2010) La 111.07 ve de buit des de la cua de maniobres fins l'estació (octubre 2010) Els estudiants universitaris s'afanyen per agafar el tren a Barcelona (octubre 2010)\nAra la 111.16 entra a l'Autònoma per la via 1 i finalitzar el servei (octubre 2010) Dues generacions de trens de la línia del Vallès es saluden a l'estació (octubre 2010) Unitat sèrie 112 a la línia S2 (octubre 2010) Unitat 111.18 a la via 2 (octubre 2010)\nUnitat 112 finalitzant un S55 a l'estació de l'Autònoma (setembre 2010) Llum de maniobra autoritzada, ja que sortirà cap a la via morta per invertir la marxa (setembre 2010) Unitat 111.02 a la via 2 fent un servei a Barcelona (març 2009) Una altra vista del mateix comboi (març 2009)\nAra és la unitat 111.10 la que arriba a la Universitat Autònoma (març 2009) El túnel de l'Autònoma amb unitats sèrie 112 i 111 (març 2009) La 111 surt de la cua de maniobres per iniciar servei a l'estació (març 2009) Una unitat sèrie 112 fa un servei a Sabadell de tarda (març 2009)\nSortida adaptada de l'andana de la via 1 (setembre 2008) Andana de la via 1 pel costat Bellaterra (setembre 2008) Adhesiu de FGC des de la sala d'espera de la via 1 (setembre 2008) Sala d'espera de la via 1 (setembre 2008)\nUn dels accessos directes a l'andana de la via 1 (setembre 2008) Portes d'accés a la via 1 des de la plaça Cívica, desertes per ser diumenge (setembre 2008) Baixant el fort pendent des de Bellaterra (setembre 2008) La unitat 112 s'estaciona a la via 1 (setembre 2008)\nLa unitat 112.20 surt del túnel de l'Autònoma en el seu trajecte Sabadell-Barcelona (setembre 2008) Tren a la via 2 (setembre 2008) Ampli edifici d'accés a l'andana de la via 2 de l'estació universitària (setembre 2008) Expositor d'horaris i monitor amb properes sortides (setembre 2008)\nSala d'espera per als trens de la via 2, de grans dimensions i buida per ser cap de setmana el moment de fer la foto (setembre 2008) Tren de la línia S2 fent una breu parada a l'estació (setembre 2008) S2 a Barcelona des de l'andana de la via 2 (setembre 2008) Unitat 112.13 a la via 2 fent un tren a Barcelona Pl.Catalunya (octubre 2006)\nUna vista de l'edifici de viatgers de l'andana direcció Barcelona (abril 2005) 112.04 enquadrat entre les construccions de l'estació (abril 2005) L'últim S55 del matí ha finalitzat el seu recorregut en aquesta estació (abril 2005) Vista general del conjunt arquitectònic (abril 2005)\nAparcament per a bicicletes (abril 2005) Vista global de l'estació des del costat Barcelona (febrer 2005) La 112.01 parant a la via 2 de U.Autònoma fent un S2 (febrer 2005) 112.10 estacionada a la via 1, amb destinació Sabadell (febrer 2005)\nEscales de sortida directa de la via 1 (febrer 2005) Rombe característic amb el nom de l'estació de U.Autònoma (febrer 2005) Vista general de l'estació amb un tren que ve de Sabadell arribant (febrer 2005) 112.22 a la moderna estació de l'Autònoma (febrer 2005)\nSortint cap a Bellaterra en forta rampa de 39 mil·lèssimes (febrer 2005) Rombe de l'estació i rètol anunciador de l'estació (febrer 2005) Andana de la via 2 vista des de l'andana de la via 1 (febrer 2005) Vista general de l'accés a l'andana de la via 1 de l'estació (febrer 2005)\nAscensor per facilitar l'accés (febrer 2005) Màquines de venda automàtica de bitllets (febrer 2005) Escales per a la via 1 i pas subterrani per accedir a la via 2 (febrer 2005) Vestíbul intermig per a la via 2, on hi ha un bar (febrer 2005)\nPortes de control d'accés a la via 2, en un modern edifici (febrer 2005) El túnel i les vies direcció Sabadell (desembre 2003) S2 que ve de Sabadell arribant a l'estació (desembre 2003) Un tren parat a la via 2 (desembre 2003)\nVista de les andanes (desembre 2003) Un dels accessos a l'andana de la via 1 (desembre 2003) La 112.01 arribant procedent de Sabadell (desembre 2003) Una 112 a la via 2 de l'estació (desembre 2003)


nrfaris | LibraryThing en català\nnrfaris Perfil Llibres Gràfics i taules Ressenyes Galeria\nCerca en els llibres de nrfaris\nSelecció a l'atzar de la biblioteca de nrfaris\nThor: God of Thunder Volume 1 de Jason Aaron\nMembres amb els llibres de nrfaris\nCol·leccionsLa teva biblioteca (1,098), Read (1), Llegit, però no el tinc (1), Totes les col·leccions (1,099)\nEtiquetesto-read (716), want-to-read-nonfiction (294), want-to-read-fiction (185), want-to-read-theology (159), want-to-read-kids (41), want-to-read-race (28), want-to-read-now (6), currently-reading (5), book-club (3) — mostra totes les etiquetes\nSuportLlibre (1,092), Llibre en paper (1,019), Audiollibre (4), Llibre electrònic (66), Altres (7)\nURL /profile/nrfaris (perfil)\nMembre des deDec 23, 2021\nnrfaris ha valorat:\nnrfaris ha valorat i afegit:\nnrfaris ha afegit:\nRace, Ethnicity, and Health: A Public Health Reader de Thomas A. LaVeist\nThinking with a Pencil de Henning Nelms\nThor Vol. 3: War's End (Thor - 2018, 3) de Mike del Mundo\nQuant a | Contacte | LibraryThing.com | Privadesa/Condicions | Ajuda/PMF | Blog | Botiga | APIs | TinyCat | Biblioteques llegades | Crítics Matiners | Coneixement comú | 170,398,775 llibres! | Barra superior: Sempre visible


Agafem força – El NAS de Cardedeu\nAmb els llums llargs posats i mirant el retrovisor, la CUP Cardedeu iniciem uns mesos de feina intensa on analitzarem amb mirada crítica tot el que hem fet aquests quatre anys a govern, a la vegada que bastirem un programa i una llista guanyadors per a les properes eleccions municipals del maig.\nL’any 2015 el vot de les veïnes de Cardedeu va capgirar el panorama polític del municipi i ens va permetre duplicar resultats, fet que no esperàvem i que agraïm profundament. Des de la generositat i humilitat, la nostra candidatura va acceptar la voluntat de les nostres bases que demanaven un canvi de govern a Cardedeu capaç d’obrir una nova etapa que girés full dels anys de govern convergent. També amb grans dosis de generositat es va bastir un pacte de govern amb ERC que ens permetés desenvolupar polítiques transformadores per a Cardedeu.\nHem viscut quatre anys molt intensos, en què hem après moltíssim i que en el seu conjunt valorem positivament. No amagarem que hi ha alguns aspectes que amb aquest aprenentatge voldríem fer molt millor. I tampoc amagarem que estem convençudes que amb un pacte de govern amb més pes de la CUP podríem anar més enllà. I és per això que ara ens toca agafar força per afrontar nous reptes amb energia, molt més preparades però també amb més responsabilitat.\nUn cop més des de la CUP oferim espais a la militància i simpatitzants per confeccionar una llista amb un equip potent i un programa que segueixi apostant fermament per polítiques valentes i innovadores, alhora que eficients i realistes. Volem dotar Cardedeu d’un projecte de futur esperançador i ho volem fer entre totes.\nBe the first to comment on "Agafem força"


Pessebres al Mercat de Santa Caterina - Pessebristes de Ciutat Vella\n1 desembre, 2018 - 12 gener, 2019\n« Inauguració dels Diorames de Pessebres i el Nadal a la Casa dels Entremesos\nDiorama al Centre Sant Pere Apòstol »\nEnguany és la segona vegada que muntem el pessebre del mercat de Santa Caterina, per fer-ne difusió de l’art del pessebre tradicional. Sempre és un plaer treballar colze a colze amb les entitats del nostre districte. Utilitzarem les figures que tradicionalment es feien servir a l’antic mercat, el suro i la molsa en seran els protagonistes.\nA més del pessebre, trobareu diferents diorames de pessebres fets per alumnes de l’Escola-Taller de Pessebres de Barcelona, que per primera vegada farem una exposició en un mercat. Esperem que en gaudiu.\nAdreça: Av. Francesc Cambó, 16 – 08003 Barcelona\nDies i horaris d’obertura: De l’1 de desembre fins al 12 de gener del 2019\nDilluns, dimecres, i dissabte de 7.30 h a 15.30 h.\nResta de dies de 7.30 h a 20.30 h.\nDissabte 8 de desembre obert de 9 h a 15 h.\n1 desembre, 2018\nCiutat Vella, diorames, Escola-Taller de Pessebres, Pessebristes\nPessebristes Ciutat Vella\nAv.Francesc Cambó, 16\n933 19 57 40


No ha aguantat ni Déu, vaja, avui tot és relatiu. Sobre els monuments, o els treuen tots o que els deixin com estan i ja es faran malbé amb el temps.\nQue vols que et digui, és un monument i com si fos ja de la familia, que li treguin els símbols franquistes que pugui tenir i el deixin com està, a lo millor un dia se l'emporta alguna riuada i s'haurà acabat el bròquil. El problema no és en aquest monument......\nDéu trontolla, Júlia, però ja déus menors a cada cantonada.\nBé, potser una petita tria d'enderrocs i conservacions?\nRes a dir, Francesc, vaig pel mateix camí que dius; potser és qüestió d'edat.\nHan votat i han dit que ho volien, molt bé, que s’ho quedin. A veure si ara es posa de moda començar a fer cas als resultats referèndums.\nI et diré més, pons, a veure si s'acaben posant de moda els referèndums i els fan obligatoris, i multa si no participes. Són capaços.\nngoclan ha dit...


Comunicat de Capgirem Vic davant la nova negativa a posar el nom d’U d’Octubre a un espai rellevant de la ciutat | CAPGIREM VIC\nComunicat de Capgirem Vic davant la nova negativa a posar el nom d’U d’Octubre a un espai rellevant de la ciutat\nLamentem que posar el nom de U d’Octubre a un espai de la ciutat sembla que s’ha convertit en una mena d’obligació no volguda per al govern en lloc d’un fet motivant i positiu\nCapgirem Vic proposa que sigui la futura biblioteca de Vic la que agafi el nom de U d’Octubre. Que un espai comunitari i d’aprenentatge com una biblioteca commemori l’U d’Octubre ens sembla la millor manera per continuar aprenent d’allò que col·lectivament vam fer en aquelles dates\nProposar posar U d’Octubre a un espai com el de davant del Consell Comarcal, que oficialment no és ni plaça, menysprea la significació del que va ser l’U d’Octubre\nAhir, dimarts 12 de setembre, el regidor d’Economia, Serveis, Règim Interior i Cooperació, Toni Serrat, ens va comunicar els resultats de l’enquesta que el govern de la ciutat ha fet als veïns de la plaça de l’Estació per canviar el nom de la plaça i dir-ne plaça U d’Octubre. En la reunió hi vam assistir representants de l’ANC, Òmnium Cultural, el govern i Capgirem Vic. Malauradament, la proposta de canvi de nomenclatura ha estat rebutjada amb una enquesta que, com la del Virrei Avilés, no compleix el reglament de participació, no té garanties democràtiques i impossibilita el vot telemàtic. Respecte a aquest fet, l’assemblea de Capgirem Vic vol fer públiques tot un seguit de consideracions i el seu posicionament respecte al tema en qüestió.\nDonada la importància històrica que té la mobilització popular de l’U d’Octubre, Capgirem Vic ha impulsat des de fa mesos un canvi en el nomenclàtor vigatà per tal que aquest inclogui un carrer, una plaça o un equipament amb el nom ‘U d’Octubre’. És important que aquest espai tingui una incidència elevada dins de la ciutat, a l’altura dels fets que commemora. Denunciem que el govern municipal hagi intentat passar-hi ‘de puntetes’, proposant parterres en rotondes –com el de la plaça de l’Estació-, evitant causar molèsties als veïns amb fins electoralistes –com al carrer Virrei Avilés- o fins i tot proposant places en sòl privat –com la del davant de l’edifici del Sucre-.\nLamentem que posar el nom de U d’Octubre a un espai de la ciutat sembla que s’ha convertit en una mena d’obligació no volguda per al govern en lloc d’un fet motivant i positiu. És evident que la campanya difamatòria que el govern va fer per impedir que el carrer Virrei Avilés passés a dir-se carrer U d’Octubre tindrà conseqüències en qualsevol altra consulta que es faci en la mateixa línia, tal com demostra el resultat de l’enquesta a la plaça de l’Estació. Denunciem novament que l’alcaldessa Anna Erra deixés en mans del regidor Benjamí Dòniga la gestió d’aquella primera proposta i li permetés que mentís públicament en el Ple inventant-se tot un seguit de despeses per al veïnat que setmanes més endavant un informe d’intervenció i secretaria del mateix Ajuntament desmentien rotundament. No és la primera vegada que es menteix descaradament a el Ple, fet que, per qualsevol persona que estima la ciutat, hauria de ser motiu suficient per forçar-ne la dimissió.\nAra, davant del fracàs de la consulta a la plaça de l’Estació, l’Ajuntament ens proposa la plaça de davant del Consell Comarcal. I ho vol portar d’urgència al ple del proper dilluns 17 de setembre. Es proposa un espai que molt probablement no representarà cap mena de canvi significatiu i que, des del nostre punt de vista, és probable que s’acabi limitant a una simple placa amb la corresponent inauguració i foto. Complir l’expedient i convertir-ho en una mena d’acte unitari, simbòlic i propagandístic. L’assemblea de Capgirem Vic lamenta que, per la desídia i el desinterès del govern vigatà, a dia d’avui encara no hi hagi cap espai amb el nom d’U d’Octubre, però no accepta que ara es vagi amb presses per tal de condicionar els posicionaments de la resta de partits i entitats.\nEn aquest sentit, comuniquem públicament que no avalarem aquesta proposta com no avalem el procés que el govern està seguint en aquest assumpte. La de la pressa és una de les estratègies convergents per excel·lència, aquella que, a base de pressió, impossibilita la resta d’actors a plantejar alternatives i els força a agafar-se a la seva proposta, aprofitant-se sovint de l’alt valor que la resta d’actors donem a un fet que ells estan menystenint. És si més no curiós que, just en el moment en que els governants convergents de la Generalitat ens estan dient que la independència pot esperar al diàleg amb l’Estat espanyol, a Vic tinguin tanta pressa per commemorar l’U d’octubre. Sentim enveja pels nombrosos pobles i ciutats d’arreu del Principat que ja tenen el seu carrer o plaça U d’octubre o estan duent a terme processos realment democràtics per tenir-lo.\nPer tant, Capgirem Vic proposa que sigui la futura biblioteca de Vic la que agafi el nom de U d’Octubre. Sabem que està previst un procés participatiu per triar-ne el nom, tot i que desconeixem en quins terminis concrets ho vol fer l’Ajuntament. Tanmateix, centrarem els nostres esforços perquè el nom Biblioteca U d’Octubre no només sigui una opció, sinó que sigui l’opció guanyadora en l’anunciat procés participatiu per decidir el nom de la nova biblioteca. I desitgem que aquesta sigui una lluita compartida per la resta d’entitats i partits. Ni avalarem l’actual proposta del govern, perquè menysprea la significació del que va ser l’U d’Octubre, ni avalarem les formes amb les que s’ha procedit en aquesta qüestió, perquè ens semblen contràries a l’interès majoritari d’una ciutat que es vol participativa i democràtica. Que un espai comunitari i d’aprenentatge com una biblioteca commemori l’U d’Octubre ens sembla la millor manera per continuar aprenent d’allò que col·lectivament vam fer en aquelles dates.\nPel que fa al carrer Virrei Avilés i la resta de vestigis contraris a la Llei de la Memòria Històrica que queden a la ciutat, l’assemblea de Capgirem Vic elaborarà un document per portar a la Direcció General de Memòria Democràtica del Departament de Justícia de la Generalitat i al Memorial Democràtic perquè, acollint-nos precisament a la Llei de la Memòria Històrica, l’Ajuntament es vegi obligat a fer allò que els seus equilibris de poder i acords governamentals li impedeixen fer, retirar-los de l’espai públic i de l’espai d’ús públic.